text: Styreseminar i Bodø 27. august Nordland Skikrets inviterer klubbene til styreseminar i Bodø lørdag 27. august. Her vil dere få mulighet til å møte vår nyansatte skiklubbutvikler Stine Wike. Jentesamling langrenn Nordland skikrets inviterer til jentesamling i langrenn på Tverlandet 1.-4. september. Vi ønsker å samle alle jentene i kretsen i aldersgruppen 13-19 år. Håper på stor deltagelse! KM i langrenn del 2 Den 2. og 3.april inviterer Innstranda IL og Tverlandet IL til kretsmesterskap i sprint og skiatlon. Adriane A Steinsvik Norgesmester Adriane A. Steinsvik fra Narvik Slalåmklubb ble Norgesmester i storslalåm i junior NM på Voss forrige helg. Telenorlekene Alpint 2022 24.-27. mars arrangerer Krødsherad IL Alpingruppa Landsfinale, Telenorlekene, for U-13 og U-14 på Norefjell. Nordland Skikrets deltar med 15 utøvere. NNM i langrenn på Stokmarknes Skiklubbene Alsvåg IL, Sortland & Omegn Skiklubb, Melbo IL, Stokmarknes IL og KS Ski Lofoten har i helga stått som arrangør av Nord Norsk Mesterskap i langrenn. NNM Langrenn 2022 Denne helga arrangeres Nord Norsk Mesterskap i langrenn på Stokmarknes. Skiklubbene Alsvåg IL, Sortland & Omegn Skiklubb, Melbo Idrettslag, Stokmarknes Idrettslag og KS Ski Lofoten står som arrangør. NNM Alpint Harstad Harstad alpinklubb arrangerte nord-norsk mesterskap i alpint i Sollifjellet alpinanlegg helga 11.-13.3. Hele 177 løpere fra Nord-Norge stilte til start i aldersklassene U8 til Veteran kvinner og menn. Norges Cup og NM i Meråker og Steinkjer I helga ble det arrangert Norges Cup for junior 17 og 18 år i Meråker, og for eldre junior og senior i Steinkjer. Fredagens sprint hadde også status som NM, for klassene 17 og 18 år samt U23. Alpinrenn Sortland 4.-6. mars arrangerte Sortland Alpinklubb "Vestavind" i Ånstadblåheia Alpinsenter. Actionrennet i Valnesfjord Valnesfjord IL inviterer til Skicrossrennet "Actionrennet" på lørdag 12. januar. KM i Alpint Svolvær Utfordringer for arrangøren Svolvær Alpinklubb under KM i Alpint forrige helg. Kong Haralds Ungdomsstafett arrangeres samtidig med WC i Holmekollen, søndag 6. mars. Stafetten arrangeres årlig for 15 og 16 åringer. Nordland Skikrets har meldt på to lag til stafetten. Junior VM på Lygna Stafettsølv til gutta i junior VM på onsdag🥈 Med på laget var Preben Horven fra Bossmo og Ytteren IL. Han deltok også på individuelle distanser på tirsdag og fredag. Barnestjerne for å bli god i toppidrett? Mariell Stavnes Hansen fra Tverlandet IL, og ungdomsrepresentant i skikretsens langrennskomite deltok i går i debatt regi av Lytring i Stormen bibliotek Bodø. Emil Storjord Vilhelmsen tatt ut til COC i Østerrike Emil Storjord Vilhelmsen fra Mosjøen IL er tatt ut til Continental Cup (COC) kombinert i Østerrike førstkommende helg. Preben Horven til junior VM Preben Horven fra Bossmo og Ytteren IL er tatt ut til junior VM i langrenn. Oda Leiråmo til junior VM Oda Leiråmo fra Bossmo og Ytteren IL er tatt ut til junior VM i kombinert. Junior NM i langrenn Preben Horven fra Bossmo og Ytteren IL blir norgesmester på mesterskapets første dag. Junior NM i langrenn på Nes 11.-13. februar. Robin Pedersen til OL Robin Pedersen fra IL Stålkameratene er tatt ut til OL i Beijing. Frivillig under NM i alpint i Narvik? I dag har nesten 200 personer meldt seg som frivillig til dette store mesterskapet – men vi trenger flere! Junior NM og Norgescup i kombinert I helga ble det arrangert junior NM og Norgescup i kombinert på Notodden. Fra Nordland deltok tre utøvere. Vi gratulerer med god innsats og fine plasseringer! Paravinterdager 2022 Suksessen med paravinterdager i Sulitjelma Fjellandsby er tilbake i 2022, og arrangeres 10. - 11. februar. Norgescup junior og NM sprint Denne helgen er det endelig duket for Norgescup junior og NM sprint på Åsen Nannestad. Utøverne fra Nordland startet bra ut og fortsatte med fantastisk innsats og gode prestasjoner! Skirenn i Salten Det jobbes med å få til et skirenn i Salten førstkommende helg. Slik at at yngre utøvere, og de som ikke deltar på Norges Cup, har et renntilbud. Følg med på hjemmesida og i terminlista. Nordland Skikrets vil takke Mosjøen IL for vel gjennomført kretsmesterskap i helga! Vi vil også gratulere utøverne med fantastisk innsats og gode prestasjoner! Vil du bli elev ved Narvik Alpin Topp-idrett Søknadsfristen for sportslig søknad nærmer seg! Det arrangeres også rekruttsamling torsdag og fredag denne uka. Sesongens første alpinrenn Narvik Slalåmklubb inviterer til sesongens første alpinrenn, Sparebanken Narvik Alpincup, i Narvikfjellet 21.-23. januar. Kretsmesterskap i langrenn Mosjøen IL inviterer til kretsmesterskap i langrenn på Sjåmoen skistadion 22.-23. januar. Langrenn i romjula og på nyåret Det oppfordres til aktivitet innenfor koronarestriksjonene. Oppdatert Koronaveieleder finner dere på skikretsens hjemmeside. Her er en oversikt over langrenn som arrangeres i romjula og på nyåret.


source: CulturaX

text: Rødt eller rødt? | NY TID Rødt eller rødt? «Vi er alle sosialdemokratar,» skrev Einar Førde. Vel, halvparten av SVs velgere i Oslo kaller seg det, i hvert fall. Det er Oslo Arbeiderparti som har gjennomført spørreundersøkelsen blant 800 Oslo-borgere om partivalg, foretrukket byrådskonstellasjon og velgernes ideologiske tilhørighet. Litt over halvparten av de spurte erklærer seg som sosialister (19 prosent) og sosialdemokrater (32 prosent). Det fins like mange konservative som sosialister i Oslo, mens 16 prosent kaller seg selv liberale – uten at det gir det såkalt «liberale» Venstre særlig oppslutning. Det kanskje mest interessante og oppsiktsvekkende med tallene, er at bare omlag halvparten av hovedstadens sosialister stemmer SV. Men enda mer: At bare halvparten av velgerne til Sosialistisk Venstreparti i Oslo er sosialister. Den andre halvparten er sosialdemokrater. Blant Arbeiderpartiets velgere finnes også et innslag av sosialister, men sosialdemokratene er i flertall. De noe forvirrende tallene kan tolkes dit hen at ideologiske merkelapper ikke betyr all verden når velgerne skal finne sitt parti. Svingende valgresultater kan tyde på det, og man må anta at folks ideologiske merkelapp på seg selv er bedre limt enn deres partivalg. Men hvis samferdselspolitikk, skolepolitikk eller skattenivå er viktigere for velgerne enn (utydelige?) ideologiske skiller, kan en «sosialdemokrat» stemme på et sosialistisk parti, og en «liberaler» stemme Frp. I tråd med dette er det lett å tenke seg at SV, i takt med økende oppslutning, tiltrekker seg mange sosialdemokratiske velgere de har på lån fra Arbeiderpartiet. Uten at velgerne blir sosialister av den grunn. Og akkurat dét trenger vel ikke bekymre SV noe særlig. Lite tyder på at det er begrepet sosialdemokrati som vil lokke gamle velgere tilbake til Ap. Sakene avgjør, og vil alltid gjøre det. Derimot må det være grunn til å spørre om distinksjonen mellom sosialisme og sosialdemokrati gir noen mening i dag. Det tør være åpenbart at de som kaller seg sosialister i betydningen «revolusjonære» er en forsvinnende liten gruppe, og begrepsbruken har aldri vært dekkende for hvor Sosialistisk Venstreparti står – langt mindre Arbeiderpartiet, da «sosialisme» også for dem var et honnørord. I hvert fall om vi ser bort fra partiets barndomsår. Tvert imot bør man kunne lese den strømningen SV står for – «venstresosialisme» – som en «venstreorientert sosialisme». Og da speiler begrepene nettopp den tida da også sosialdemokratene var sosialister. Eller der «sosialisme» var den overgripende ideologien, mens «sosialdemokrati» var den pragmatiske måten å organisere samfunnet på her og nå, i Norge etter krigen. Da SV skulle forme sin egen identitet, markere forskjell fra Ap, brukte man altså ordet «venstresosialisme», et ord som markerer at de to partiene tilhører samme tradisjon og ideologiske plattform, men at det ene partiet plasserer seg mer til venstre i denne tradisjonen. Siden sluttet Arbeiderpartiet å snakke om sosialisme, men brukte heller ordet sosialdemokrati, til tross for at mange av deres søsterpartier i Europa er «sosialister», og Ap er medlem av Sosialistinternasjonalen. Og, vil noen mene, «sosialisme» forsvant også ut av SVs vokabular gjennom 1990-tallet, og ble sjelden brukt av partiets forrige leder. Nå er det kanskje på vei tilbake igjen, både i SV og Ap. Tidligere Ap-leder Thorbjørn Jagland slo for to år siden fast at «jo mer jeg reiser rundt i verden, jo mer sosialist blir jeg». På den annen side: Selv Gro Harlem Brundtland – hun som sørget for at mange oppfattet «sosialisme» som venstreorientert og «sosialdemokrati» som markedsorientert – har gitt følgende definisjon av ordet sosialisme: «Sosialisme er idealer om solidaritet og likeverd, om å løfte i flokk og ta vare på de svake. De mest påtrengende oppgavene, i Norge og i verden, kan bare løses ved at menneskene går sammen om å gjøre jobben. Oppgavene har en slik dimensjon at den enkelte ikke kan løse dem for seg selv, private så å si.» Merkelig da, kan man si, at Brundtland innledet en periode der Arbeiderpartiet var med på å overlate stadig flere oppgaver til de private. Nå har SV og Ap tatt mål av seg til å danne en felles flertallsregjering med et «ikke-sosialistisk» parti etter 2005. Merkelappene kommer til å bety lite. Sakene kommer til å bety alt for om samarbeidet betyr en revitalisert venstreside som Oslos 51 prosent sosialister og sosialdemokrater – og deres ideologiske meningsfeller ellers i landet – vil slutte seg til.


text: Eliteserien - Nærmer seg Molde Det går mot en retur til norsk fotball for Rafik Zekhnini (23). Nå skal han være enig med Molde om en avtale. RETUR TIL NORGE: Rafik Zekhnini vil, etter alt å dørmme, slutte seg til Molde om kort tid. Foto: AP Photo/Paul White. Vis mer Publisert søndag 15. august 2021 - 22:06 Sist oppdatert søndag 15. august 2021 - 22:06 Etter det Dagbladet kan erfare har Zekhnini og Molde blitt enige om en kontrakt som strekker seg over det neste halvannet året. Det betyr at Zekhnini, etter alt å dømme, blir Molde-spiller ut sesongen 2022. Den tidligere Odd-spilleren var for kort siden på visitt i Molde for å sjekke ut forholdene, og delta på et par treninger. Nå skal partene være enige om å skrive kontrakt. Zekhnini har stått uten avtale siden han og Fiorentina ble enige om å gå hver til sitt tidligere denne sommeren. Molde-direktør Ole Erik Stavrum bekrefter til Dagbladet at man nærmer seg en enighet med angriperen. - Vi skal ta en ny prat med Rafik i morgen. Jeg er litt usikker på om han kommer opp nå eller i morgen (mandag, jour.anm), sier Stavrum til Dagbladet. Zekhnini var for kort tid siden på plass for å sjekke ut forholdene på Aker Stadion. BEKREFTER ZEKHNINI-PRAT: Ole Erik Stavrum Foto: Svein Ove Ekornesvåg / NTB Vis mer - Vi nærmer oss enighet med Rafik. Så tar vi de siste detaljene i morgen med ham, med medisinsk undersøkelse og slikt. Likevel vil ikke Molde-direktøren bekrefte at man er helt i mål med en overgang for spilleren som står uten kontrakt. - Dette er en prosess som kan ta litt tid. Det er noen detaljer. Men han nærmer seg å bli Molde-spiller. Rafik Zekhnini har ikke besvart Dagbladets henvendelser søndag kveld. Forrige sommer var Zekhnini også koblet med en overgang til Vålerenga. Den gang var han blant annet med på å trene med hovedstadsklubben på sommeren. Foregående sesong var angriperen på lån i sveitsiske Lausanne Sport, der han endte oppholdet med to scoringer på 15 kamper i den sveitsiske toppdivisjonen. ZEKHNINI-FLØRT: Aron Dønnum legger ikke skjul på at han gjerne ser kompisen i Vålerenga-drakt. Video/reporter: Fredrik N. Filtvedt Vis mer Han har også erfaring fra spill i den nederlandske toppdivisjonen med Twente, og var utlånt til Rosenborg så seint som i 2018. Han slo igjennom for alvor som tenåring i Odd i 2015, da han var 17 år gammel. Blant annet etter dobbeltoppgjørene mot mektige Borussia Dortmund i Europa League. Det førte til at blant andre The Guardian hadde Zekhnini på liste over de 50 største fotballtalentene i verden. Han og Martin Ødegaard var de eneste to nordmennene på den lista.


text: 03.08.2010 Nesna | Amica's båtblogg 03.08.2010 Nesna Dette var det vi våknet til i Brønnøysund i dag «tidlig». Etter frokost måtte vi ta avskjed med våre venner på Beta, Success og Inger, de er alle inne i sin site ferieuke og på tur hjem. Familien på Beta er det nok ikke sikkert vi treffer igjen før neste sommer, så til dem får vi si takk for laget og takk for i går. Vi hadde det kjempetrivelig ombord i Beta i går kveld :cheers_wine: I det vi var i ferd med å løse førtøyningene for å begi oss nordover traff vi enda et baatplassenmedlem, som kunne fortelle at han hadde lest bloggen vår og blitt inspirert til å besøke våre farvann på namdalskysten. Slike ting er det virkelig hyggelig å få høre :flag_bp: Her passerer vi Alstadhaug, De Syv Søstre for anledningen med burka Sandnessjøen. Jo lenger nord vi kom, jo blankere ble havet, og selv om det var grått, regnet det ikke etter at vi forlot Brønnøysund. Rederinnen konsulterer Redningselskapets havneguide. Lovund har blitt merkelig lav og flat på toppen Innseglinga til havna på Nesna Vel fortøyd, var det på tide med en ankerdram og litt rester av ostebordet fra søndagskvelden. Rederinnen tar for seg av bordets godsaker. Så var det på tide å gjøre seg kjent på stedet. Nesna båtforening har ei virkelig flott havn og et fint klubbhus med vaskerom, dusjer, toalett, oppholdsrom, kjøkken og TV-stue til gjestenes disposisjon. Datamaskin med internett og trådløst nett til fri anvendelse har de også Jammen kom sola fram i kveld også 😎 En liten spasertur på moloen og en runde rundt i havna for å se på båtene ble det også tid til, før det ble en sen middag ombord i Amica II. Resten av kvelden gikk med til kabal og blogging.


text: Skjebnetid for Argentina – NRK Urix – Utenriksnyheter og -dokumentarer Skjebnetid for Argentina BUENOS AIRES (NRK): Argentinas sentrum-høyre-regjering sliter tungt, ett år etter at den kom til makten. Går landet mot en ny sosial katastrofe – eller mot en lysere fremtid? Livet blir stadig vanskeligere for vanlige argentinere, og tusener tar til gatene for å demonstrere – som her på Maiplassen i Buenos Aires. Foto: Arnt Stefansen / NRK Publisert 17.12.2016, kl. 08.53 Det er et velkjent syn i sentrum av Argentinas hovedstad Buenos Aires: På den berømte Maiplassen går et tog av demonstranter med vaiende faner og plakater med slagord mot landets regjering. Det er ulike venstregrupper som markerer sin misnøye med utviklingen etter at sentrum-høyre-politikeren Mauricio Macri kom til makten for ett år siden: – Vi er mange som mener at denne regjeringen ikke er opptatt av vanlige folks ve og vel. Den fører en politikk som bare tjener næringslivet og de bedrestilte her i Argentina, sier studenten Juan Pintos. – Regjeringens politikk tjener bare de rike her i Argentina, sier studenten Juan Pintos, som demonstrerer på Maiplassen. Verre for folk flest Selv ikke den mest ihuga tilhenger av regjeringen kan hevde at vanlige folks levekår er blitt bedre etter at den kom til makten. De siste tallene viser at inflasjonen har steget til over 40 prosent, at mer enn 6 prosent av befolkningen lever i ekstrem fattigdom, og at økonomien vil få en nedgang på nærmere 2 prosent dette året. Og presidenten selv innrømmer at landets problemer er større enn han trodde. Da han overtok maken lovet han Argentinas befolkning en lys fremtid, og han spådde at situasjonen ville bli bedre allerede i år. Men nå sier han at han har vært for optimistisk, og at den økonomiske snuoperasjonen vil ta lengre tid enn ventet. Historisk maktskifte Mauricio Macri kom til makten i desember i fjor, etter en overraskende valgseier over det mektige peronistpartiet. Les også: Argentinerne velger president – og drømmer om Evita Macri gikk til valg på en markedsliberal politikk, og bare få dager etter maktskiftet kom den første store forandringen: valutakontrollen ble opphevet og den Sentrum-høyre-politikeren Mauricio Macri ble innsatt som president i desember i fjor. Nå er det sterk misnøye med hans politikk. argentinske pesoen falt som en stein – med 30 prosent mot amerikanske dollar. Den nye økonomiske politikken brakte Argentina ut av den økonomiske isolasjonen, og i april markerte det internasjonale finansmarkedet at tilliten til landet var gjenopprettet. En auksjon av argentinske statsobligasjoner ble en stor suksess og brakte hele 65 milliarder dollar til en slunken statskasse. Da Macri-regjeringen overtok var den argentinske staten i realiteten konkurs, etter en konflikt med såkalte «gribbefond» i USA om ubetalt statsgjeld. Men sist vår ble denne gjelden betalt, noe som åpnet dørene for et nytt samarbeid med USA og andre viktige industriland. Vestlige ledere, med president Barack Obama i spissen, strømmet til Argentina for å åpne dører for handel og politisk dialog. I slutten av juni kom også en norsk delegasjon, ledet av utenriksminister Børge Brende til Buenos Aires for å møte den argentinske ledelsen, og det ble gjort avtaler om økt økonomisk og politisk samarbeid. Ledere fra mange land har besøkt Argentina etter maktskiftet i fjor. Her er utenriksminister Børge Brende sammen med sin argentinske kollega Susana Malcorra. Smertefull reform Argentinas nye regjering har fått mange lovord fra vestlige ledere og finanseksperter. Men å få en stjerne i internasjonal politikk og finans har vist seg mye lettere enn å få orden på landets skakkjørte økonomi. Mauricio Macri overtok det mange internasjonale eksperter kaller et konkursbo. Etter flere år med uansvarlig bruk av statens penger var kassa nærmest tom. Tusenvis av offentlige jobber var uten innhold – opprettet for president Cristina Kirchners støttespillere, og korrupsjonen florerte som aldri før. Det er dette som gjør at mange argentinere maner til tålmodighet i dagens vanskelige situasjon. Laber julehandel Det er god plass i forretningene i Calle Florida, Buenos Aires' mest kjente handlegate, nå i julehandelen. En gatesanger prøver å få opp stemningen blant de forbipasserende, men får liten respons. Eieren av en klesbutikk betror meg at dette blir det dårligste julesalget på svært lenge. Julenissen er nokså ensom på et handlesenter i Buenos Aires. Krisa rammer hardt for mange argentinere dette året. Men selv om folks kjøpekraft synker, og økonomien er i nedgang, så sier rundt halvparten av argentinerne at de fortsatt har tro på at Mauricio Macri vil greie få landet på riktig kurs. «Vi må gi ham mer tid, for de problemene som ble skapt av den forrige regjeringen er så store at det er umulig å løse dem på bare ett år», er et vanlig omkved. Klokka tikker Men selv om mange fortsatt gir Macri en sjanse, så øker presset på regjeringen for hver dag som går. Fattigdommen øker, kjøpekraften synker og fagforeningene blir stadig mer aktive. De siste ukene har det vært daglige demonstrasjoner i Buenos Aires og andre store byer i Argentina, og det største fagforbundet truer nå med generalstreik. Samtidig ser den politiske situasjonen ut til å bli vanskeligere for regjeringen i tiden som kommer. Til nå har president Macri hatt fordel av at opposisjonen har vært sterkt splittet, men i en viktig sak i parlamentet nylig stemte peronistbevegelsen samlet mot regjeringen. Det er enda et tegn på at 2017 blir et år det alt kan skje i det kriserammede Argentina. Foto/redigering: Arnt Stefansen Økonomisk krise preger dagens valg i Argentina Argentina trues av statlig konkurs Vanskeligere å flytte til Storbritannia 20:12 Fikk lønn og etterlønn samtidig 20:06 Amerikansk børsfall fortsetter 19:41 Bør gå ut av frimurerlosjen 19:11 Ellevte korona-dødsfall i Italia 18:48 Kritisk skadd etter fallulykke 18:42 Stenger ikke grenser til Italia 18:35 Tre nye korona-dødsfall i Italia 18:31 Nytt skredoverbygg på Bergensbanen Korona-alarm i Italia: Norske studenter reiser fra rammede områder MILANO/OSLO (NRK): Arkitektstudentene Jenny Plym Askim, Sofie Ramstad og Liza Marchenko tar ikke sjansen på å bli i Milano, og kjører sørover i landet. Av Roger Sevrin Bruland og Mariann Strand Koronasmitte i nye europeiske land Koronaviruset sprer seg videre til flere land. Nå har Østerrike, Sveits og Kroatia registrert sine første tilfeller. I Norge ber Folkehelseinstituttet helsetjenesten forberede seg på en alvorlig virusepidemi. Egypts tidligere president Hosni Mubarak er død Hosni Mubarak ble 91 år gammel. Han ble avsatt etter folkelige opptøyer i Egypt i 2011. Da hadde Mubarak sittet med makten i 30 år.


text: Ny Windows 10-testversjon med smart HDR-innstilling - ITavisen Ny Windows 10-testversjon med smart HDR-innstilling En ny HDR-funksjon kommer i den endelige Redstone 4-versjonen, og den kan testes allerede nå om du er beta-tester. 16 november 2017 kl 23:36 Microsoft har lansert Windows 10 Redstone 4 testversjon 17040. Viktig for deg med HDR Det er ikke snakk om en haug nye funksjoner, men en viktig nok funksjon er på plass for de av dere som har koblet PC-en til en HDR TV. Det er også gjort forbedringer med håndskriving. Windows 10 har som kjent allerede støtte for HDR, men nå er en ny funksjon på plass. Du kan nemlig gjøre dette: Dette gjør det mulig å roe ned på lysstyrken på SD-innhold, om det skulle bli for mye av det gode. (Ill.: Microsoft)


text: Hvordan å overvåke tasteloggere i Linux - gtgrafics.com Hvordan å overvåke tasteloggere i Linux Keylogger programvare kan være nyttig for foreldre som ønsker å holde orden på sine barn og hva de gjør på sine datamaskiner. Keylogger programvare kan hjelpe deg med å overvåke alt skrevet på tastaturet, fra chattevinduer og tekstfelt på Internett til e-post og blogger skrevet gjennom annen programvare. Noen keyloggers fungerer ved å overvåke slag på tastaturet, og en del arbeid ved å overvåke programvaren du bruker fra Linux-kjernen. Linux har flere keyloggers for deg å velge mellom for å holde familien din trygg på nettet. 1 Bruk Linux Key Logger, eller LKL, logge tastetrykkene dine. LKL registrerer hver tast trykkes på tastaturet til en bestemt fil. Det er et enkelt program som kjører i Terminal, og kan brukes på alle Linux-distribusjon. Programvaren er tilgjengelig for nedlasting på nettet (se Ressurser). 2 Overvåk databruk med Logkeys, som er en annen enkel keylogger som fungerer i Gnome-baserte distribusjoner, men det fungerer ikke skikkelig i KDE miljø. Den registrerer tastetrykk fra tastaturet. Den er tilgjengelig i programvare repositories for Ubuntu, eller du kan laste det på nettet (se Ressurser). 3 Logg tastetrykk på tastaturet med Ttyrpld. I motsetning til de andre keyloggers for Linux, er Ttyrpld en kernel-baserte keylogger snarere enn en maskinvarebasert en. På grunn av at det fungerer i alle miljøer og på alle plattformene, så lenge de inneholder rpldev kjernen linje. Ttyrpld er tilgjengelig på nettet for nedlasting (se Ressurser).


text: Norgesgruppen soker It koordinator Job title: It-koordinator Vi søker etter medarbeider i 100% stilling Sentrale arbeidsoppgaver for stillingen vil være: - Bindeledd mellom Norgesgruppen Data, ASKO og lokal ASKO organisasjon - Sikre at IT-utstyr fungerer til enhver tid - Støtte til brukere av datateknisk utstyr - Sørge for at alle selskapets maskiner er sikret og oppdatert i forhold til vår standard - Anskaffelse av nødvendig utstyr - Utarbeide og følge opp budsjett for egen funksjon - Ivareta konsernets retningslinjer for sikkerhet Ønskede - Ansvarsbevisst, ryddig og strukturert - Interesse og god kunnskap om utstyr og nettverksdrift - Serviceinnstilt og løsningsorientert - Selvstendig - Trives med støtte til et hektisk produksjonsmiljø Vi kan tilby et godt arbeidsmiljø, gode sosiale ordninger og lønn etter avtale. Søknadsfrist 31. desember 2015. Søknaden registreres på www.asko.no under «jobb i ASKO». Arbeidssted er ved ASKO HEDMARK AS i Brumunddal. Alle søknader behandles konfidensielt. ASKO HEDMARK AS foretar rutinemessig bakgrunnssjekk av kandidater ved alle ansettelser. Sjekken utføres av sikkerhetsfirmaet SEMAC.


text: Ingrid Bru - Spiseklar -Dødseren fra Tau Fra å nesten ikke vite hva dødsing er, ble hun verdensmester noen få måneder etter første hopp. Vi møtte Ingrid for å finne ut hvem hun er, hvorfor hun startet med dødsing og hva som inspirerer henne til å være en så aktiv og tøff dame. Dødseren Ingrid (22) vant VM i døds sommeren 2020. Hun kaster seg ut fra høye stupetårn og klipper, hvor hun flyr elegant før hun treffer vannet med armer og ben samlet. Hva er dødsing tenker du? – Dødsing handler om å hive seg ut fra klipper hvor man hopper så langt ut som mulig, ligger på magen i luften og lukker seg rett før vannet kommer. Det skal altså se ut som man tar et mageplask, hvor man lukker seg enten som en reke eller ball rett før du treffer vannoverflaten, sier Ingrid. Ingrid forteller at dødsing handler om å lage show. Det handler om å chille mest mulig i lufta, og være mest mulig avslappet. Man skal aldri se stresset ut, og det skal se ut som man har full kontroll hele tiden. Dette gjøres gjerne fra en 10-20 meter høy klippe. Imponerende og tøft tenker vi! Hele livet har hun søkt etter noe å finne på. Fra hun var liten var hun med familien på ulike aktiviteter og gjennom ungdomstiden prøvde hun mange ulike sporter. – Jeg er rastløs, og dagene består gjerne av å gjøre noe i form av fysisk aktivitet. Enten det er rollerblades, skateboard eller klatring. Det er viktig å få inn litt aktivitet i hverdagen, og det å være ute i frisk luft er noe av det aller beste jeg vet. På grunn av en travel hverdag er det viktig for Ingrid å ta raske og riktige valg når det kommer til måltider. – Det skal være raskt, og det skal ikke ta for lang tid å lage. Det skal være lettvint, og jeg må slippe å ta med mye ekstrautstyr for å spise maten. Ingrid vil bruke lite tid på matlagingen, men samtidig få i seg sunn, næringsrik mat som hun kan kose seg med når hun er ute. Sommeren 2020 prøvde Ingrid dødsing for første gang. Hun lærte seg teknikken på rundt 2 uker. Hennes aller første hopp var en regnfull dag. – Jeg hoppet ut fra bryggekanten. Deretter økte jeg til 1, 2 og 3 meter. Det høyeste jeg har dødset er fra rundt 16 meter. Når man dødser fra 16 meter har man veldig god tid i lufta. Det føles som man kan fly og jeg synes det er helt fantastisk. Hun forteller også at hun alltid kjenner på nerver før et hopp, men at dette fører til ekstra mestringsfølelse og adrenalin når hoppet er gjennomført. For Ingrid er det spesielt fellesskapet i dødsesporten som er helt fantastisk. – Vi reiser ofte ut på klipper, og gjerne i gjenger. Det blir på en måte en tur hvor vi «hyper» hverandre opp og blir gira sammen. I tillegg er Ingrid over gjennomsnittelig glad i fart, spenning og adrenalin og beskriver dødsing som "Noe helt sykt gøy å drive med!" Spiseklar gleder oss til å se deg i fremtiden, Ingrid. Se hvilke triks du skal gjøre i lufta og hva du kommer til å få til. Takk for praten og at vi fikk se litt av hva du holder på med – vi heier på deg! Er du også glad i aktivitet og utendørsopplevelser? Vi har laget fem deilige og raske oppskrifter fra Spiseklar som passer perfekt til aktive dager, enten om du skal ta med maten ut på tur eller spise en rask middag hjemme. Sjekk dem ut under!


text: Om oss - So Fine Plastic Technology Co. ● Kvalitet er grunnlaget ● Livet er inspirasjonen ● Innovasjon som kjerne ● Service som formål ● Mote som mål Som en profesjonell produsent av isolerglass og dets forlengelsesprodukter har So Fine Plastic Technology Co, Ltd blitt etablert i mer enn 12 år. Vi befinner oss i Shunde, Foshan, Kina. Våre produktserier inkluderer aluminium-plast glassdør, glassdør av aluminium, glassdør i rustfritt stål, glassdør med varmeglass og TLCD display glassdør, isolert lamellglass for vinduer og dører etc. Samtidig er vi spesialisert på å produsere alle typer grønn plastekstruderingsprofil, aluminiumekstruderingsprofil, myk og hard co-ekstruderingsprofil for glassdørramme materialer og andre dekorative byggematerialer. Våre glassdører er mye brukt i en rekke kommersielle kjøler/fryser/kjøleskap/salgsautomater og lamellglass brukes til husholdnings- eller kontorbyggdører og vinduer. Vi har moden produksjonserfaring og avansert designkonsept, har utstyrt med en komplett og moden produksjonslinje og FoU-team, dekker one-stop-service inkludert designtegning, WEDM-formbygning, optimalisering av montering og sporing etter salg. Selskapets produkter er plassert nøyaktig, kjent for sin profesjonelle design og utsøkte håndverk. Det er ansvarlig for miljøvern, helse og service til samfunnet. Den er basert på miljøvennlig materiale av høy kvalitet og er designet med enkel mote, eleganse og medmenneskelighet. Skreddersydd til bransjens fordeler, oppfyller fullt ut de ulike behovene til kundene, "So Fine" -merket, som stadig er innovativt og utviklende, Vårt mål er å bli et velkjent merke i Cold-kjeden som støtter industrien og boligdekorasjonsindustrien. Streng kvalitet og et kvalitetsovervåkingssystem, internasjonal ledende teknologi og utsøkt håndverk, hver detalj streber etter perfeksjon, fortsetter å forbedre og kondenserer avanserte produkter med utmerket ytelse og produkter av høy kvalitet. Hittil har den levert flere produkter og tjenester av høy kvalitet til mer enn 40 land og regioner rundt om i verden, og har blitt anerkjent og elsket av forbrukere i inn- og utland. I dag har vårt firma gradvis introdusert automatisk produksjonsutstyr. På samme tid, for å bedre utvikle selskapet og skulle tilfredsstille de faktiske behovene til kunder og markedet, har So Fine også økt produksjonslinjen for glassdørfryser for å gi kundene mer løsning for mat og drikke kjøling og display . "Kvalitet er grunnlaget", "Livet er inspirasjonen", "Innovasjon som kjerne", "Tjeneste som formål", "Mote som mål" er troen på at So Fine alltid forfølger.


text: Hvilke Typer Termitter er I Houston? | UpBeet Skadedyr av noe slag er uvelkomne av huseiere, men termitter er en spesiell type problemer. Disse små skapningene er noen av de mest skadelige insekter der ute. De kan begynne å svømme så tidlig som i februar I Houston, og spiser på treet i og rundt hjem. Fordi de er vanskelige å oppdage, kan de rake opp tusenvis av dollar av skade før du skjønner at de er der. Med riktig kunnskap kan du forhindre dette. Beskytte hjemmet ditt denne våren ved å lære om de ulike typene termitter som er innfødt Til Houston-området, og hva du kan gjøre med dem. Underjordiske Termitter Hva Er Tegn på En Termitt Angrep? Hvordan Forhindrer Jeg En Termitt Angrep? Hva Skal Jeg Gjøre hvis Jeg Har En Angrep? Drywood termitter er små, gulbrune skadedyr som er mer vanlig i tørketrommel, mer tørre områder. De bor i kolonier på opptil 25000 og kan bli sett swarming fra hjem til hjem, invadere hus gjennom tre sidings og loft. De er også kjent for å tunnelere gjennom andre trekonstruksjoner, noe som skaper fuktighet som kan forårsake vridning. disse termitter kan tygge gjennom støtte bjelker, gulv og vegger. De kan også infiltrere boliger ved å bli transportert til nye steder via infested møbler, som tre bilderammer eller stoler. Underjordiske termitter er langt mer vanlige enn Drywood termitter, noe som gjør dem litt mer beryktede enn deres slektninger. Den gjennomsnittlige kolonistørrelsen til disse termittene er rundt 200 000, men kan nå opptil to millioner. Disse skadedyrene faller inn i tre hovedkategorier: Reproduktiv: Disse termittene kan legge hundrevis av egg om dagen, og øker gradvis til 500 daglig. De er vinger, så de kan fly for å velge en kompis. Arbeider: disse termittene gjør alt arbeidet i kolonien, fra å beite nye tunneler til å ta vare på de unge, til å bygge og vedlikeholde deres rede. Soldat: med større, sterkere kjever, hjelper disse skadedyrene til å forsvare kolonien fra inntrengere, inkludert maur og utenlandske termitter. alle varianter av Den Underjordiske termitten lever under jorden, nær jordlinjer, og drives av fuktighet. De lever av mykere materialer, som råtnet tre, gips backing, eller tre stiftelser. På grunn av deres kolonistørrelse og evne til å leve uoppdaget, kan disse termittene være de mest ødeleggende av enhver rase. Les Mer – 3 Grunner Termitter Gå Uoppdaget Mens Formosan termitter er i den underjordiske familien, de er i stand til å leve og hekker over bakken som har tilgang til fuktighet, noe som gjør Dem til en litt annen rase. De er lokale til sørlige stater, og har en gjennomsiktig oransje farge. De har blitt referert til som «super termite» fordi de er mer aggressive enn sine kolleger. Som Deres Underjordiske familiemedlemmer lever Formosan termitter i store kolonier, med noen som når opp til en million i størrelse. Deres reproduktive kvinner kan potensielt legge opp til 1000 egg om dagen, noe som bidrar til å vokse sine størrelser. Igjen, i likhet med andre arter, spiser de på tre-og papirprodukter og finnes under verandaer, trebjelker og brukspoler. I Motsetning Til Drywood og Underjordiske termitter, angriper de planter og asfalt, plast og gummi materialer i jakten på mat. De lager også» kartongreder » som Består Av Silvia, tygget tre og ekskrement, i stedet for å leve i jorden. Les Mer-Forskjellen Mellom Flygende Maur Og Termitter Hvis du er bekymret for at du kan ha Enten Drywood, Underjordiske eller Formosan termitter som bor i eller rundt hjemmet ditt, er det noen vanlige indikatorer å se etter: Mud rør. En gjørme tube består av små biter av jord og tre, og kan finnes rundt omkretsen av en struktur, for eksempel foundation, vegger eller garasje. Skader på tre. Termitter spiser på tre-og trekonstruksjoner, etterlater små hull og andre tegn på skade. De også forårsake trekk gips, skjev strukturer, eller gulvet skade. Kasserte vinger. En termitt kaster sine vinger når de forlater for å starte en ny koloni. Unødvendige vinger kan bli funnet i nærheten portier. Svermer: Termitter reiser i store grupper eller svermer. Drywood termitter vanligvis sverm om natten, Mens Underjordiske sverm i løpet av dagen. Spotting en termitt sverm er den klareste indikasjon du har et angrep. Les Mer-Termitter Svermende: Fakta Du Trenger Å Vite det er visse ting du kan gjøre for å avverge termitter fra å infiltrere hjemmet ditt. Disse metodene inkluderer: Redusere Fuktighet: Termitter trenger fuktighet for å overleve, så å holde fuktighetsnivåene lave i hjemmet ditt kan forhindre termitter fra å finne det et attraktivt sted å kolonisere. Pass på å fikse lekkede kraner og vannrør. Erstatte Noen Rotting Eller Råtnende Tre: Termitter primære matkilde er fuktig og råtnende tre. Opprettholde tre på de ytre delene av huset ditt er avgjørende for å holde disse skadedyr ut. Lagring Av Brensel Borte Fra Hjemmet Ditt: Å Holde brensel minst 20 meter unna hjemmet ditt eliminerer et hekkeområde for termitter. Å Holde Jord På Trygg Avstand: Jord Er et førsteklasses sted For Underjordiske Og Formosan termitter å kolonisere. Holde blomsterbed og potteplanter minst 18 inches fra grunnlaget for ditt hjem kan opprette en termitt barriere. Å Være Årvåken: Å holde utsiden av ditt hjem og hage godt vedlikeholdt er nøkkelen til forebygging. Sørg for å erstatte eller forkaste rotting tre som kan være på huset ditt eller i hagen din. Termitter kan forårsake alvorlig strukturell skade på hjemmet ditt, men å vite tegn på termitter og hvordan du hindrer dem i å kjøre amok, kan beskytte hjemmet ditt mot disse små terrorene. Men selv med den beste innsatsen, termitter kan fortsatt skli i uoppdaget. For å sikre at ditt hjem er termittfritt for godt, ring oss på 281-469-2679 eller planlegg en avtale med oss i dag.


text: Pynt påskens hyggeligste frokostbord | Interflora Norge Pynt påskens hyggeligste frokostbord Gjør dagens viktigste måltid til noe helt spesielt i påsken! Det er alltid hyggelig å samle familien til et godt måltid, og det er noe eget med en deilig påskefrokost. Den skal naturligvis være velsmakende, i tillegg til at vi gjerne gjør oss flid med bordpynten. Bruk flere av vårens farger Vårens blomster og farger er et godt utgangspunkt når du pynter bord i påskehøytiden, og mange av oss velger det gule og tradisjonelle. Ser vi imidlertid til våre naboland, er det like vanlig å trekke inn flere av vårfargene når de pynter til påske. Deriblant finner vi innslag av rosa og grønt. Våre naboland bruker like gjerne alle av vårens farger når de pynter til påske, og vi forstår godt hvorfor. Helene Harefrøken ønsker velkommen til bords. Påskeliljer, tulipaner og ranunkler finnes alle i gult, og er gode utgangspunkt når man dekker bord til påske. Det blir fint uansett om du velger én sort, eller blander alle tre i en vakker påskesymfoni. Husk at mengde gjør susen! La det bugne med blomster slik at alle ser at du har lagt ned litt ekstra innsats i årets påskefrokost. Kan man få en bedre start på dagen enn en hyggelig frokost rundt et pent dekket bord? Gåsunger, puselabber eller kattelabber – kjært barn har mange navn. Uansett hvilket navn du bruker, er Salixkvistene en selvskreven gjest på påskebordet. De tåler fint å være uten vann, og egner seg godt til å legge rett på bordet, på hver kuvert eller i vaser sammen med blomstene. Vi bruker påskeliljer, roser og grennelliker i kombinasjon med gåsunger og Lagurus (harelabber). Ingen tvil om at det er vår i luften! Ny mote for påskebordet Vi ser at strå og tørkede blomster er på vei tilbake inn i trendbildet, og mange velger å blande tørkede blomster med friske blomster. Lagurus, Stypha og stjernescabiosa er flotte materialer å bruke når du skal dekke et påskebord. Lagurus, som du kanskje kjenner bedre som harelabber, er en av våre favoritter! Med sin vakre, brunhvite farge, og myke overflate kan den minne om harens labber, og hva passer vel bedre enn det på påskebordet? En av årets store trender er å blande tørre materialer med friske blomster. En tulipan på hver kuvert ønsker påskegjestene velkommen til bords. Når du har bestemt deg for hvordan du ønsker å pynte, er det et par ting som alltid er viktig å huske på ved dekking av bord. Det ene er at pynten er lav nok til at de som sitter til bords kan se hverandre i øynene, og det andre er at du lager naturlige pauser hvor maten kan stå. Akkurat nå finner du et rikt utvalg av påskeblomster i nettbutikken, og du kan alltid spørre våre dyktige blomsterdekoratører om råd hvis du trenger noen tips. God påske!


text: Kleivene-tunnel fremskyndes – NRK Buskerud – Lokale nyheter, TV og radio Kleivene-tunnel fremskyndes Statens Vegvesen vil prioritere ny Kleivene-tunnel på E18 i Drammen. Publisert 02.06.2003, kl. 13.04 Oppdatert 02.06.2003, kl. 15.27 Krever tunnel og bru samtidig LYD: Andreas Setsaa sier Kleivene-tunnel er en hovedsatsing. Reporter Jan Henrik Kulberg Det går frem av forslaget til Nasjonal Transportplan som ble lagt frem mandag formiddag. Regionsjef Andreas Setsaa (bildet) i Statens Vegvesen sier dette er et klart signal om at byggingen av tunnel blir fremskyndet. Derimot vil vegvesenet ikke prioritere utvidelse av Oslofjord-forbindelsen. I forslaget til Nasjonal Transportplan skriver vegvesenet at det ikke finnes penger til å utvide prosjektet til også å gjelde Linnes-Dagslett i Lier og Røyken. Bygger ut stamveier Mandag kom det også fram at Statens Vegvesen vil prioritere utbygging av stamveiene i perioden 2006-2015. Vegdirektør Olav Søfteland sier de blant annet skal satse på å bygge ut E18, E16, Rv 7 og Rv 52. Han sier disse veiene er blant de viktigste hovedtransport-årene i landet, og at disse derfor skal satses på. Dobbelt jernbanespor Jernbaneverket vil bygge dobbelt-jernbanespor mellom Lysaker og Sandvika. Det går også frem av forslaget til Nasjonal Transportplan. Jernbaneverket mener det vil føre til mindre forsinkelser og økt kapasitet på togene til og fra Oslo. Nasjonal Transportplan gjelder for perioden 2006 - 2015. Akademikerne forhandler fortsatt med staten hos Riksmekleren. Blir de ikke enige, tar fagforeningen 814 medlemmer ut i streik. De andre hovedsammenslutningene har ifølge VG blitt enig om en løsning med staten.


text: Merkelapp: omdømme | Martech Zone Merkelapp: omdømme Omdømme: Alert System for Online Reviews Torsdag oktober 10, 2013 Torsdag oktober 10, 2013 Douglas Karr Vi delte nylig våre online vurderinger, og annen teknologi påvirker restaurantbransjen. Internett er gotoverktøyet for validering av tjenesteselskaper, restauranter og andre forhandlere. Omdømme er en plattform for overvåking og rapportering. Den sender e-postvarsler når noen vurderer bedriften din på Yelp, Google+ Local, Tripadvisor og andre anmeldelsessider. Ved å svare raskt kan våre kunder få en ulykkelig anmelder til å ombestemme seg 70% av tiden. Fra en operasjon


text: Effektiv Slankekur Grønn Kaffebønne Diett Pille Vurderinger - Å Gå Ned I Vekt Café Vert Vurderinger – Vekt Reduksjon Piller for Slank Formet Figur! Uten å måtte implementere en alvorlig spise diett endre eller ta del i Den effektive Café Vert er en karakteristisk fett forbruker supplement som ikke benekter Nyttig grønne espresso bønner er ansvarlig for skille fett som er plassert i. Grønne kaffebønner – Nyt slankemiddel som lover meget. vægttab et stof kaldet chlorogensyre, som menes at være et effektivt podemosdiscapacidad.infor: diett vurderinger. og medisiner som 30 Days Pakke - hofter, rumpe, lår, Acai Berry, Xenical, grønn kaffe. Det er fysisk umulig å slanke bort fett på en bestemt plass på kroppen. Vanskelig og si hvilken slankepille som er mest effektiv. Hvis du spiser denne slankepillen er det veldig viktig å følge en diett med lite fett. Maten du spiser forbrennes raskere, og treningen du gjør har en bedre effekt. Noen fettforbrenning piller har én supermat ingrediens som guarana, bringebærketon eller spirulina. Vel, den har en binding som forhøyer nivå av adiponektinkonsentrater i kroppen som har ansvar for å kontrollere forbrenning og regulere glukosenivået i kroppen. Dersom du ønsker slanketabletter for økt fettforbrenning bør du sjekke denne artikkelen og dersom du ønsker de mest effektive tablettene som selges lovlig anbefales denne slankemedisinen. Vår vurdering finner du. Logg inn med Twitter. Informasjon fra salgssidene På salgssidene fokuseres det i skrivende stund på at Orbislim gir økt fettforbrenning og hjelper det å få idealvekta tilbake. Ned i vekt Stilt for 4 år siden. Klarer ikke gå ned i vekt Hvor mye grønn kaffebønne skal jeg ta en dag Heldigvis finnes det litt hjelp. Test af de nye populære slankepiller At tabe sig kan være svært.. Det finnes nemlig en lang rekke grundige studier hvor slankeeffekten fra grønne kaffebønner er påvist og minst to av disse er norske. Viktig informasjon All bruk av Guru loggføres, inkludert IP-adresser. Ordinær pris er med andre ord kun kroner og et er meget rimelig. Logg inn med Facebook. De fleste av disse er naturlige konsekvenser av at så mye fett passerer tykktarmen normalt er jo fettet absorbert av tynntarmen. Annen forskning viser imidlertid at bringebær ketoner sannsynligvis gir økt fettforbrenning.


text: Novotel Brugge Centrum Brugge Belgia - Hotelltilbud i siste øyeblikk på Internett Katelijnestraat 65B, Bruges sentrum, Brugge, Belgia, 8000 - Vis på kart Har du spørsmål til Novotel Brugge Centrum? Mer om Novotel Brugge Centrum Plassert i hjertet av Sentrum er Novotel Brugge Centrum et ideelt sted for å begynne å utforske Bruges. Herfra har gjester lett tilgang til alt den livlige byen har å tilby. Som et fristed for hvile og avslapning tilbyr eiendommen komplett gjenoppladning, bare noen skritt fra byens mange attraksjoner, som Godshuis St Jozef & De Meulenaere, Diamondmuseum, De Vos Almshouse (Godshuis de Vos). Vertskapet anstrenger seg for at gjester skal være komfortable. For å gjøre dette tilbyr hotellet de beste tjenester og fasiliteter. For gjesters komfort og beleilighet tilbyr eiendommen gratis wifi på alle rom, 24-timers resepsjon, fasiliteter for funksjonshemmede, bagasjeoppbevaring, romservice. Eiendommen tilfredsstiller kravene til den høyeste grad av komfort og bekvemmelighet. I flere rom kan gjester finne klimaanlegg, oppvarming, skrivebord, minibar, telefon. Eiendommens rekreasjonsfasiliteter, som inkluderer utendørs svømmebasseng, lekeplass, bordtennis, hage, spillrom, er designet for avslapning. Med en ideell beliggenhet og gode fasiliteter, treffer Novotel Brugge Centrum spikeren på hodet. Fra og med 1. september 2011 må alle overnattende gjester betale en byskatt på EUR 2,50 per rom per natt direkte til hotellet ved utsjekking. Dette er en tilleggsavgift og er ikke inkludert i romprisen. Vurderinger fra Agoda (49)Vurderinger fra Booking.com (1925) Alle typer reisende (49)Forretningsreisende (1)Par (24)Reiste alene (6)Småbarnsfamilie (10)Familie med store barn (7)Gruppe (1)


text: For få pleiere – tvangsbelte brukes På grunn av knapp stab på Vestlandsheimen har vi måttet ta i bruk tvangsbelte for å holde enkelte pasenter i ro natten over, sier administrasjonssjef Georg Thorsen ved Vestlandsheimen, en sentralinstitusjon for psykisk utviklingshemmede i Hordaland og Sogn og F jordane. På grunn av et stort arbeidspress har vi hatt en del gjennomtrekk i vår kanppe stab og kan vel i fremtiden komme i den situasjon at vi må drive enkelte avdelinger uten kvalifisert hjelp. I dag har vi omkring 350 pasienter av særlig "tung" kategori. 204 personer er ansatt i pleiesektoren, av dem er bare 32 kvalifisert for arbeidet. Nå har fem av disse sagt opp sammen med vår eneste psykiater. Vi sliter med å få fatt i kvalifiserte folk fordi de gjerne foretrekker å arbeide med mindre press. - Men er det ikke allikevel drastisk å bruke tvangsbelte? - Jo visst, men vi har ingen annen mulighet. Dersom pleiersituasjonen hadde vært bedre, kunne dette unngås. Det hender at én nattevakt må passe på 56 personer. Hvis pasientene er urolige, må vi ty til dette for å ha forsvarlig oversikt og sikkerhet. En annen følge av personellsituasjonen er også at vi må begynne å legge pasientene allerede ved 19-tiden om kvelden, - en nærmest umenneskelig ordning i lyse sommerkvelder. Men hvis vi skulle ha fulgt budsjettrammene, måtte vi ha begynt å legge folk ved 17-tiden. - Har dere håp om noen snarlig bedring av personellsituasjonen? - Vi har planer om å annsette en undervisningsleder som skal stå for utdannelsesprogram for de ufaglærte vi er nødt til å ansette. På litt lengre sikt har vi også planer om å utvikle dette til en vernepleierskole. Vi håper dessuten at vi kan få åpnet et daghjem for personalets barn innen 1975 og tror det kan trekke faglært arbeidskraft til oss, sier Thorsen. Pasientene ved Vestlandsheimen tilhører den tunge kategori av psykisk utviklingshemmede med stort behov for medisisnk og pedagogisk stell og eftersyn. Tvangsmilder lite brukt i Oslo. - Er bruk av tvangsmidler ved denne typen institusjoner en vanlig foreteelse? Aftenposten har spurt områdeoverlege Hallvard Vislie i helsevern for psykisk utviklingshemmede (åndssvakeomsorgen) i Oslo. - Bruk av tvangsmidler er avhengig av avdelingens størrelse og personale. I Oslo-området brukes tvangsmidler meget lite. Men også våre institusjoner har til dels for lite personale. Særlig efter at arbeidsforkortelsen fra 42 1⁄2 til 40 timers uke ble gjennomført uten økning av personalet, er situasjonen blitt vanskelig. Det må bety en svekkelse av den service vi kan tilby våre pasienter, sier overlege Vislie. Avdelingsdirektør Reidar S. Bang i Helsedirektoratet sier til Aftenposten at den prekære situasjonen ved Vestlandsheimen også må sees i sammenheng med den vanskelige økonomiske situasjonene denne institusjonen har vært i. Sist høst ble et underskudd på ca. 3 millioner kroner sanert. Dette ble delvis gjort ved forhøyelse av kurpengene, delvis ved at fylket påtok seg en del av underskuddet. Men det har senere vist seg at institusjonen fortsatt har gått med et betydelig underskudd. Det har nylig vært et møte mellom representanter for Sosialdepartementet og fylket, og det arbeides nå for å få løst de økonomiske vanskeligheter ved Vestlandsheimen. Det ble også avtalt at representanter for departementet skulle komme på ny befaring på Vestlandsheimen og være med på en gjennomgåelse av personalsituasjonen, opplyser avdelingsdirektør Bang.


text: Lettstelt og smakfullt innredet selveierleilighet "midt i smørøyet". Ski inn/ski ut! - Krogsveen Oversikt Tiurtunet 1544029075 Terakullen 27 RAULAND SKISENTER: Lettstelt og smakfullt innredet selveierleilighet "midt i smørøyet". Ski inn/ski ut! Svært sentral beliggenhet med umiddelbar tilgang til oppkjørte skispor og skisenteret med bakkeanlegget som strekker seg fra Rauland Høgfjellshotell til Holtardalen. Meget barnevennlige omgivelser. Leiligheten ligger i blindvei, og det er begrenset med bilkjøring på området. Videre er det optimalt for barna å kunne benytte alpinbakken til aking og lek på ettermiddagen etter at heisen har stoppet. På området er det varmestue med kafeteria, samt Fjøllhalli med bevertningstilbud. Skisenteret passer både for nybegynnere, barnefamilier samt for viderekommende. Det er 2 stolheiser, 1 T-krokheis og 6 skålheiser. Man kan spenne på seg skiene ved leiligheten. Skisenteret har en høydeforskjell på 300m, dvs. 830-1130 moh. Det er 22 nedfarter på til sammen 17,5 km. Lengste nedfart er på 2000m. Kapasiteten er på ca 8200 personer per time. Snøkanoner dekker mange av nedfartene. Rauland Skisenter har sesongstart i nov/des. med helgeåpent frem til jul. Etter dette er det åpent hver dag hele sesongen. Rauland Skisenter ligger ca. 3 km. fra Rauland Høgfjellshotell. Bakken ved Rauland Høgfjellshotell er skisenterets nordre begrensning. Her er det 1 heis og 2 nedfarter, den ene er skogsløype. Det er felles heiskort til alle heisene på Rauland, og omfatter Raulandsfjell Alpinsenter, Rauland skisenter samt Holtardalen. Hotelheisen og hele anlegget på Vierli/Heimvegli. Fra leiligheten i Rauland Skisenter går man ut i løypenettet som starter i et i et lunt og skjermet skogsområde. Det er ikke lange stykket å gå før man er i høyfjell og viddeterreng. Dette er en felles nettside med tilgang til Vinje kommune, Rauland Turist, siste nytt, faktaopplysninger, bo- og innkvarteringstilbud, bakke- og løypetilbud samt innlegg fra diverse Raulandsaktører. Her finner man informasjon om vær- og føreforhold, aktiviteter, kulturtilbud samt handel i Vinje kommune. Kjør av fra RV 37 og inn på Skisenter-området. Leilighetsanlegget ser man så ligge rett fram til venstre på Terakullen. Kjør rett forbi serveringsstedet Fjøllhalli på høyre side. Fra Fjøllhalli kjører man ca 200 m. før man bak Terakullen tar av første vei til venstre inn i hytte- og leilighetsområdet. Følg veien forbi heishuset på høyre side, og kjør videre 100 m. Der er det felles parkeringsplass på høyre side, og fortsett så rett frem og deretter første stikkvei til høyre. Leiligheten ligger da til venstre i første etasje og merket med plakat fra Krogsveen. Man kan kjøre helt til døren. Terakullen 27, 3884 Rauland Gnr. 152, bnr. 133, snr. 6 i Vinje kommune. Tomten er på ca 19 daa i sameie mellom seksjonseierne. Privat vei inn til leilighetene. Offentlig avløp og privat vannanlegg sammen med ca. 130 andre hytter og leiligheter. Kommunal renovasjon. Leilighetseierne yter sin andelsmessige del av brukerog vedlikeholdskostander som følger med fellesanlegg tilknyttet tomten, såsom vei, vann og avløp. Sameiet har p.t. privat vannforsyning fra Leirbekk Utbygging AS (Leirbekk Vassverk), og her er det gitt konsesjon for levere vann frem til februar 2021. Etter dette må man antageligvis måtte koble seg på offentlig vannledning og det må da isåfall påregnes at det da vil komme en tilkoblingsavgift til kommunen (stipulert til ca. kr. 20.000,- for denne leiligheten). Videre vil kommunale avgifter øke med ca kr. 2.500,-/år for offentlig vann. Dette vil isåfall bedre vannkvaliteten! 1. etasje 53 kvm: Gang, 2 soverom, bad med badstue og stue med åpen kjøkkenløsning. Sekundærrom: 1. kvm; Innvendig bod. I tillegg finnes det en praktisk bod i oppgangen. Leiligheten er moderne og svært smakfullt innredet. Lys stue med åpen kjøkkenløsning. Her er det fliser og varmekabler på gulv, mens på vegger er det hvitalt panel. Malt panel også i himling. Moderne og effektiv peisovn samt utgang til 15 kvm. terrasse. Hvitmalt heltre kjøkkeninnredning med profilerte fronter. Her er det integrerte hvitevarer, samt god skap- og hylleplass. Flislagt bad med innredning, toalett samt dusjnisje i glassbyggerstein. Badstue i tilknytning til bad. Opplegg for vaskemaskin på badet. Leiligheten har 2 soverom - ett med plass for dobbeltseng, og ett med plass til familiekøye. Senger medfølger ikke leiligheten ved salg. Prakisk bod i leligheten, samt bod i oppgangen. Peisovn i stuen. Ellers elektrisk oppvarming med panelovner og varmekabler. Det gjøres oppmerksom på at enkelte beboelsesrom kan mangle oppvarmingskilde. Kjøper overtar boligen slik den fremstår på visning. Det foreligger ferdigattest på eiendommen datert 14.03.2006. Leiligheten overdras fri for pengeheftelser med unntak av; Dagboknr. 4911, tinglyst: 21/12.2005; Erklæring/avtale vedr. utleie. Det er tinglyst avtale på eiendommen om at eier plikter å leie ut seksjonen gjennom Rauland Feriesenter AS i samsvar med reg.bestemmelser, men kommunen har altså gitt evig dispensasjon og fritak fra denne bestemmelsen. Eiendommen er regulert til "turistanlegg" i form av leiligheter til utleie eller annen form for turistbedrift. Iht. reglene skal min. 70% av året være øremerket utleie, og man må ha avtale med profesjonell aktør (Rauland Feriesenter AS). Det gjøres oppmerskom på at denne leiligheten har fått evig dispensasjon fra kravet om utleie, og følgelig er det ikke utleieplikt på denne leiligheten lenger. Stadfestelse av dette vedlagt i prospektet. Etter avtale med eier. Mulighet for snarlig overtagelse hvis ønskelig. Selger tar med seg lampe over sofa, samt parabolantenne. Vedlegg til salgsoppgave: - Selgers egenerklæring fra januar 2018. - Disp. fra kommunen ang. fritak fra utleieplikt, datert 21.12.17. - Frikjøpsavtale for leiligheten, datert 27.04.16. - Husordensregler og vedtekter for sameiet Tiurtunet II. - Ferdigattest for sameiet Tiurtunet II datert 08.03.2006. Kommunale avgifter er ca. kr 6.000,- for inneværende år. I dette inngår gebyr for vann, avløp, renovasjon og feiing/tilsyn. Fellesutgiftene er kr 1.114,-/mnd og inkluderer brøyting og forsikring på bygningen. Kjøper må tegne egen innboforsikring for sine eiendeler. Betales kvartalsvis med kr. 4.455,-/kvartal. Boligen er tilknyttet Kviteseid Kabel-TV som leverandør av kabel-tv og har avgift på ca. kr. 2.000,- pr. år. Se www.medianett.no for mer informasjon om kanaler/internett som tilbys. Total kjøpesum inkl. gebyrer/avgifter og evt. øvrige kostnader ved kjøp til prisantydning: kr. 1.528.499,00


text: Jeg og hesten min har ikke helt kjemien og jeg angrer så på at jeg ikke valgte en annen hest når jeg var å prøvde hester. Hva kan jeg gjøre? Hei. For ca et halvt år siden prøvde vi flere forskjellige hester. En av dem ble jeg forelsket i osv. Det eneste var at den var litt liten, så vi prøvde å gå litt videre.. Tilslutt fant vi en hest som vi endte opp med å kjøpe med en VELDIG snill eier. Har funnet ut at vi ikke funker så bra sammen å angrer noe SYKT!! Han er snill å det, men det er bare en spesiell kontakt som mangler mellom oss osv... Savner den vite ponnien såååå mye. Dette plager meg absolutt hele tiden. Om eg bare hadde valgt den hadde kanskje livet gått betre? For det har eg troa på( har strevd med litt forskjellig..) Vill ikke si noe til foreldrene mine siden eg gjorde et valg og det ville nok bare gjort den irriterte siden di bruker mye penger på denne, og eg vil heller ikke svikte den snille eieren vi sender bilder og oppdateringer til ganske ofte.. Vet ikke va jeg skal gjøre dette dreper meg. Håper dere har en bra løsning på dette.. Takk for at du skriver til ung. Det er leit å høre at du har valgt feil hest og ikke helt finner kjemien med den hesten du valgte. Du skriver ikke noe om hvor lenge du har hatt denne nye hesten. Når man skal blir kjent med et nytt dyr tar det ofte lang tid, og noen ganger er det som du beskriver at det ikke ble helt som du ønsket. Det er viktig at du snakker med foreldrene dine om dette nå, slik at det kanskje er mulig å gjøre noe med dette. Kanskje den gamle eieren kan kjøpe hesten tilbake, eller kanskje kan dere gjøre om kjøpet. Det er ikke rettferdig verken for deg eller hesten at du beholder den når du føler som du gjør. Det er ikke sikkert at den hesten du forelsket deg i er til salgs lengre og det er ikke sikkert at du kan bruke den slik du vil dersom den er for liten. Det er også viktig å tenke på hestens velferd, og er den for liten eller ikke passer til ditt formål er heller ikke denne hesten den rette. Snakk med mor og far om dette og vær ærlig, si at du er så heldig og fornøyd for at de gir deg mulighet til å ha hest og at det betyr mye for deg. Problemet er bare at dere ikke helt finner tonen du og hesten. Fortell hva som er utfordrende og kanskje kan det løses med f.eks hjelp fra foreldrene dine eller en ridelærer. Jeg prøvde tampong i dag. Jeg fikk den ikke helt opp fordi jeg syntes det var så tørt og det svei veldig. Er det normalt? 24.04.2017


text: Marlon Langeland , Kjendis | Slik ferierer kjendisene i sommer Slik ferierer kjendisene i sommer: Felt cute, will probably never delete 🦋 A post shared by Helene Olafsen (@heleneolafsen) on Jun 23, 2019 at 3:11am PDT Kjendisene har startet sommerferien for fullt. 07.07.19 11:35 07.07.19 11:39 Sommeren er i gang, selv om været i Norge nødvendigvis ikke tilsier det. Heldigvis ser vi solide sommertegn på sosiale medier, der det deles feriebilder av is, båt, sol og bad på Instagram. De norske kjendisene ligger heller ikke på latsiden når det gjelder oppdateringer i sosiale medier. De siste ukene har det bugnet over av alt fra isspising, bading og andre sommerakiviteter i feedene deres. Slik feiret kjendisene Pride Blant dem «Skam»-stjernen Marlon Langeland. Han har derimot valgt en litt annen ferie i år. - Jeg skal faktisk sykle fra Skagen til Roskilde-festivalen i Danmark med en veldig god venn av meg, kunne 20-åringen fortelle til Nettavisen under NRKs høstslipp tidligere i vår. Etter sosiale medier å dømme ser det ut til at Langeland er godt i gang på den lange reisen. Ifølge Google Maps tar sykkelturen fra Skagen til Roskilde over 18 timer. Langeland ser imidlertid ut til å ta turen svært med ro, og tar seg flere fortjente pauser. Sykkeltur og Roskilde-festivalen er imidlertid ikke de eneste sommerplanene for den verdenskjente «Skam»-stjernen. Etter å ha fullført videregående med en femmer på karakterkortet, skal han ta seg en skikkelig velfortjent sommerferie, ifølge ham selv. - Jeg har spart opp en del penger, fra komfirmasjonen min og litt fra «Skam»-produksjonen, så jeg skal ta meg en tur rundt i verden, fortalte han tidligere i våres. Marlon Langeland er imidlertid ikke alene om å ta ferien utenlands i år. «Senkveld»-programleder Helene Olafsen og kjæresten Jørgen Nilsen ser også ut til å ha tatt ferien utenlands i år. Det er imidlertid ikke paret alene om. Radioprofil Marte Bratberg har også planer om å ta med kjæresten til varmere strøk i år. Da Nettavisen møtte den blide 30-åringen under Universal sin sommerfest tidligere i sommer, kunne hun fortelle at de har planlagt litt av en reise. - Jeg skal til Bali sammen med kjæresten. Vi skal først til Singapore, og så reise litt rundt i Bali og til slutt en tur til Lombok, fortalte hun. Selv om sommerværet i det ganske land ikke er til å juble over hittil, er det likevel flere som har valgt å tilbringe sommeren hjemme i år. For kjendisstylist og TV-profil Erlend Elias blir det en litt spesiell sommer. I fjor høst fikk Erlend Elias den triste beskjeden om at faren hans hadde gått bort. Sommeren i år blir dermed til Nord Norge. - Jeg skal være i Nord Norge, og rydde ut av huset til pappa. Det kommer til å bli veldig, veldig tungt, fortalte han til Nettavisen under Universal sin sommerfest tidligere i sommer. Noe positivt kommer det likevel ut av ferien til Nord Norge. - Jeg tar med mamma, søsteren min og hennes barn til Hellas etter det. Det kommer til å bli en fantastisk ferie, sa han. Også tidligere «Ex on the Beach»-deltaker Henrik Elvejord Borg skal en tur til Nord Norge i år. - Jeg skal en tur til Tromsø og Finsnes for å møte lillesøsteren min, fortalte Elvejord Borg til Nettavisen. - Også skal jeg til Rio de Janeiro om sånn to uker. Det blir digg, selv med krykker, la han til. Noe sydentur blir det imidlertid ikke for «God morgen Norge»-programleder Petter Moi. For han sin del blir store deler av ferien tilbragt i Kristiansand og i dyreparken. - For tredje året på rad så har vi leid et sted i Norge. Vi har tvillinger som fortsatt er ganske små, så da orker vi ikke å fly langt og være i varmen, fortalte han til Nettavisen tidligere i sommer. - Store deler av ferien blir dermed tilbragt i Kristiansand, der vi har leid oss et hus, la han til. - Blir det dyreparken da? - Ja, må jo bli det. Noe som sikkert er et mareritt i juli med masse folk. Men det skal vi klare, lo han. «Game of Thrones»-stjernen Kristofer Hivju blir også å tilbringe sommeren sammen med kona Gry Molvær og deres to døtre. - Vi skal litt til utlandet, men for det meste skal vi være på Sundmøre og prioritere tid med familie og venner, kunne han fortelle til Nettavisen under NRKs høstslipp i våres. Ferie hver for seg For andre blir det en litt annerledes sommer i år, enn tidligere år. Etter fem år med avstandsforhold, ble det i desember i 2017 kjent at P3-profil Ronny Brede Aase og Juntafil-programleder Tuva Fellmann endelig skulle flytte sammen. Selv om samboerskapet har gått etter all forventing, har det likevel endret på noen av vanene paret lenge har hatt. For tvillingene Vita og Wanda Mashadi blir også dette første sommerferien de har lagt planer hver for seg. I februar tidligere i år ble det kjent at Vita Mashadi hadde fått seg kjæreste. I år blir dermed sommerferien planlagt med han, mens tvillingsøsteren Wanda må legge andre planer. - Jeg skal en uke til Santorini med kjæresten min, fortalte nemlig Vita til Nettavisen tidligere i sommer. - Jeg har vært sammen med Wanda i 27 år, så det var vel på tide å gjøre noe annet for en gang skyld, la hun til og lo. Ferieplanene falt imidlertid ikke i like god jord hos søsteren, som foreløpig ikke har lagt noen planer. - Hun gjøre bare ting med kjæresten sin. Det er helt utrolig. Så her står jeg, uten noen planer, fordi jeg bare venter på hun der, lo hun.


text: – Jeg har lyst til å ha en sprek kropp tone til nett Tone Damli Aaberge finner fomen med Aksel Hennie. Tone Damli Aaberge elsker å holde seg i form, og har lagt utallige mil bak seg med løpesko på beina. Som endel av Nikes høstkampanje, skal hun nå løpe mye, og det trives hun med. Trening - Jeg er veldig glad i trening, veldig glad i å springe alene, springe langt og lenge, sier Tone Damli Aaberge til «God kveld Norge». Ta vare på kroppen Tone er opptatt av å holde på formen og pa


text: Nødnettet gjør letearbeidet i fjellet lettere – NRK Sørlandet – Lokale nyheter, TV og radio Røde Kors er full av lovord etter å ha brukt det nye nødnettet for første gang under leteaksjonen i Setesdal Vesthei onsdag. Røde Kors. (Arkivfoto). Publisert 27.02.2015, kl. 17.43 Sveinund Tofteland, informasjonsansvarlig i Vest-Agder Røde Kors Hjelpekorps. – I forhold til det vi har hatt tidligere av samband, er dette en ny verden, sier informasjonsansvarlig i Vest-Agder Røde Kors Hjelpekorps, Sveinung Tofteland. – Det nye er at vi nå kan snakke på tvers med alle korpsene uavhengig av avstand. Det betyr at hjelpekorpset på Hovden kan snakke med hjelpekorpset på Ljosland og Bortelid på samme nett. Og alle er på samme kanal og kan høre hverandre. Det er kjempeviktig. Enkelte steder midt inne på heia er det manglende dekning. Men det må vi kanskje forvente i så grisgrendte strøk, sier Tofteland. Ble funnet på Øyuvsbu Det var onsdag ved 18-tiden en mann i 40-årene og en 20 år gammel mann ble meldt savnet på heia i Valle. De hadde lagt ut på tur fra Øyuvsbu turisthytte med kurs for Gaukhei. De gikk seg vill mellom disse to stedene, men tok seg inn på Øyuvsbu igjen hvor de også ble funnet av en patrulje fra Vennesla- og Kristiansand Røde Kors Hjelpekorps ved 23-tiden. Sju snøscooterpatruljer hadde vært med i letingen sammen med politiet. Les: To menn savnet i fjellet Les: To menn funnet i god behold Forsterkning i områder uten dekning Det nye utstyret som var i bruk under letingen, har vært testet siden like før nyttår. – Men dette var første gang vi brukte det på fjellet – på tvers av alle hjelpekorpsene, sier Tofteland. Enkelte steder var dekningen dårlig. – Men der kan vi bruke såkalte gateways – en form for forsterker, sier Tofteland. – Hvis aksjonen onsdag hadde blitt langvarig, ville vi plassert ut forsterkerne slik at vi fikk dekket dekningshullene. Det er et kjempegodt hjelpemiddel vi har. En mottaker og en sender. Hvis vi to skulle prate sammen og ikke kunne høre hverandre, kan det være at forsterkeren kan høre meg og ta opp samtalen og sende den videre til deg. sier Sveinung Tofteland.


text: En av fem har nå mistet jobben, blitt permittert eller frykter for jobben (19 %). Den første uken med korona, oppga en av tre det samme (34 %). – Stadig færre frykter for jobben. Nå oppgir hver femte at de har mistet, blitt permittert eller frykter for jobben. I første uke med et koronastengt Norge oppga hver tredje det samme, sier seniorrådgiver Nora Clausen i Opinion. Den siste uken oppgir ca 19 prosent at de enten har mistet jobben, blitt permittert eller frykter for å miste jobben eller bli permittert. 5 prosent har mistet jobben, 8 prosent blitt permittert og 5 prosent frykter å miste jobben/bli permittert. Resten sier nei eller vet ikke. Den første uken hvor Norge stengte ned sa ca 34 prosent det samme, hvorav 12 prosent hadde mistet jobben, 9 prosent blitt permittert og 12 prosent fryktet å miste jobben/bli permittert. Kun halve Norge var trygg Den første uken med nedstengning av Norge, var det 52 prosent som sa nei til at de hadde mistet jobb, blitt permittert eller frykter for jobben. Nå sier 71 prosent nei til det samme. Oslo mindre på topp Hun sier at det er en klar sammenheng mellom utdanningsnivå og ledighet. De med høyest udanning er i langt mindre grad berørt av koronasituasjonen frem til nå. Dette har nok både med utdanningsnivå å gjøre, samt ikke minst at typiske jobber som krever mindre utdanning ble mer berørt av koronasituasjonen innledningsvis. Den yngre delen av befolkningen har i størst grad mistet jobben, blitt permittert eller frykter for jobben. Den første uken etter at Norge ble koronastengt oppga over halvparten av de under 30 år dette (52 %). Den siste uken oppgir 32 prosent det samme. Opinion valgte umiddelbart å igangsette Norsk koronamonitor med daglige undersøkelser rundt koronasituasjonen. Fra første dag Norge stengte ned strømmet det inn tall som langt ifra var hverdagskost for et analysemiljø. – Fra første stund satt vi på ekstreme tall rundt permitteringer, oppsigelser og frykt for arbeidsplasser og lenge før myndigheter, NAV, media og interesseorganisasjoner oppdaget alvoret, sier Clausen. Hun forteller at analyseteamet bak Norsk koronamonitor følte rett og slett at enkelte tall var ikke landet og samfunnsdebatten nødvendigvis moden for de første dagene av koronakrisen. – Idet nedstengningen var et faktum, kom alle krisetallene samtidig inn. Vi satt med en merkelig følelse av at vi heller måtte avvente til samfunnet kom mer à jour med det vi allerede visste. Tross alt var dette en helsesituasjon og myndighetene måtte få ro til å fremme helsetiltak, sier Clausen.


text: Utviklingsministerens formue økte med nesten 30 millioner Nikolai Astrup (H) ved nøkkeloverrekking som utviklings- og bistandsminister i januar 2018. Foto: Gorm Kallestad/ NTB scanpix Det kommer ikke som noen overraskelse at utviklingsminister Nikolai Astrup har størst formue av dagens regjeringsmedlemmer. 7. nov. 2018 17:30 Høyrepolitikeren og forretningsmannen ble utviklingsminister i januar 2018. I 2017 satt han på Stortinget, hvor han ledet finanskomiteen. – Jeg er medeier i en familiebedrift som min far har bygget opp de siste 30 årene. Det har vært en positiv utvikling i bedriften i de årene jeg har sittet på Stortinget, fortalte Nikolai Astrup til Aftenposten i et intervju med Aftenposten for et år siden. Han fortalte videre at han eier nesten 25 prosent av familie- og investeringsselskapet Pactum, som faren, Eivind Astrup, bygget opp. Nikolai Astrup har vært Stortingets rikeste siden han ble valgt inn i 2009. Ligningstallene for 2017, som Skatteetaten slapp onsdag 7. november, viser at Nikolai Astrups formue økte med nær 30 millioner kroner fra 2016 til 2017. Økningen fra 337 til vel 366 millioner kroner tilsvarer en økning på nær ni prosent. Inntekten hans gikk imidlertid ned fra vel seks millioner kroner netto i 2016 til litt over én million i fjor. Bortsett fra statsminister Erna Solberg (H), som hadde en skattbar inntekt på 1,55 millioner kroner i fjor, er det justisminister Tor Mikkel Wara (FrP) som utmerker seg på inntektssiden. Han var seniorpartner i First House til han ble statsråd i april i år. Hans skattbare inntekt i 2017 var på vel 2,5 millioner kroner. Statsrådslønnen er fra 1. mai 2018 kr 1.365.016 i året før skatt. De tre tallene i ligningen for personer Netto inntekt: Alle inntekter minus alle fradrag. Viktige inntekter er lønn, næringsinntekt, pensjoner og kapitalinntekt (renter og aksjeutbytte). Viktige fradrag er rentefradrag, underskudd i næring, tap på investeringer og standard fradrag som alle personlige skattytere har (minstefradrag og personfradrag). Ligningsformue: Verdien av formuen verdsatt etter særskilte regler, med fullt fradrag for all gjeld. Det er altså en netto formue. Særlig viktig er at alle primærboliger er verdsatt til 25 prosent av antatt markedsverdi. Hytter er verdsatt til 30 prosent. Sekundærboliger verdsettes i 2017-ligningen til 90 prosent av antatt markedsverdi og næringseiendom til 80 prosent. Samlet skatt: Alle skatter på brutto og netto inntekt og på ligningsformuen over bunnfradraget. For lønnstagere er skatter på brutto inntekt særlig viktig, men denne inntekten fremkommer ikke i ligningen. Eiendomsskatt er ikke inkludert i tallene. Det er en skatt kommunene bestemmer over innenfor lovens bestemmelser.


text: På tide å rense sminkevesken - Arkaden Når hårspray blir gammel kan den oppleves som dårlig og klissete. Men om du vil resirkulere hårsprayboksen på rett måte må du faktisk tømme den for alt innhold først – ellers kan ikke boksen kastes i metallresirkulering, da skal den sammen med annet farlig avfall. En rask sjekk er å spraye en siste gang og se til at boksen er helt tom for innhold. 5. Bodylotions og andre kremer Du behøver ikke å kjøpe nye sminkekoster bare fordi de er gamle – men du bør derimot rengjøre de ofte for å minske risikoen for at bakterier samler seg. Gjerne en gang i uken eller oftere. Beautyblenders og svamper bør du rengjøre rett etter bruk, mens børster kan du rengjøre en gang i uken. Hvis børstene er laget av silikon går det fint å bruke lunket vann med såpe, mens børster av ekte hår rengjøres best med sjampo. Til svamper og blenders kan du bruke en blanding av olivenolje, såpe og vann.


text: Tana, Debatt | Nye Tana bru og behovet for oppgradering Nye Tana bru Nye Tana bru og behovet for oppgradering Aage Hegge Hansen, Vadsø 20.10.20 11:28 20.10.20 13:05 Aage Hegge Hansen mener man må oppgradere nybrua allerede til sommeren. I Finnmarken 16.10.2020 uttaler 2 representanter for transportnæringen seg med tyngde om bredden på kjørebanen, og bekrefter det inntrykket vi vanlige bilister har av at den er betydelig smalere enn den burde være. Til det har ifølge avisa prosjektleder å si at Statens vegvesen ikke har mottatt noen klager fra transportfirmaer, og at brua skal dekke behovene til de gående og syklende, så vel som til transportnæringen. LES OGSÅ: Yrkessjåfører mener den nye brua er bygget for smal: – Må kjøre på fortauet Dette er antakelig ment å si oss andre at prosjektet har tatt med i vurderingen alle rimelige behov hos alle brukerne. Men det har man bevislig ikke! Sikkerheten for gående er meget dårlig ivaretatt, idet bildene viser det vi ved flere anledninger har konstatert ved selvsyn; det mangler fysisk skille mellom de gående og biltrafikken! Det er greit at fortauskanten stort sett hindrer biler i å komme inn på fortauet, men den hindrer ikke syklister, rullestolbrukere eller gående å ramle eller skli ut i kjørebanen. Jeg tillater meg derfor å foreslå at man bruker vinteren til å planlegge en oppgradering av brua allerede sommeren 2021: A. Fortausbredden reduseres med 50 cm, og bredden på veibanen økes tilsvarende. B. Det settes opp et gjerde på indre kant av fortauet, av samme type som er satt opp i ytterkant. Dersom motargumentet er at man hadde tenkt å rydde snø fra kjørebanen ved å stikke et skjær inn over fortauet, kan man like godt glemme dette først som sist. Det er en metode som ofte kan lage et skråplan inn mot kjørebanen, og som gjør fortauet enda farligere på glatta. Snørydding bør foregå med redskap som er tilpasset den faktiske bredden på fortauet henholdsvis kjørebanen, og så får det koste hva det koste vil. Lykke til!


text: Amazon kjøper Stanza | iPod1 | Amazons Kindle har blitt mottatt med svært god kritikk i USA og ebok-leseren har i lang tid vært utsolgt. Foreløpig er ikke Kindle tilgjengelig utenfor USA, men interessen for ebok-lesere har ikke blitt mindre av den grunn. eBok-leseren Stanza fra Lexcycle har lenge vært en av de mest populære programmene på Apples App Store og med denne leseren kan du lese ebøker fra mange forskjellige kilder, men ikke Kindle-bøker. Suksessen har tydeligvis blitt oppdaget av Amazaon som i dag kjøpte Lexcycle og Stanza for en ikke kjent sum. Det antas at Amazon vil benytte Stanza til å kunne selge Kindle-bøker også til iPhone-brukere. Ole Amund ons, 29/04/2009 - 16:38 Nå tror mange at vi snart får se Kindle på iPhone. Stemmer det ikke at Amazon lanserte Kindle for iPhone for en stund tilbake? Dog ikke tilgjengelig i Norge enda. jaah ons, 29/04/2009 - 18:47 Stemmer at det finnes allerede program for Kindle for iPhone. Dvs at en bruker i USA kan velge om man vil lese på sin Kindle og/eller iPhone. Det står om dette programmet på Amazone sine sider, og det lastes ned fra Appstore. Harkflash fre, 01/05/2009 - 10:58 Har Kindle for iPhone, (via "amerikansk" konto), men har ikke klart å "lure" Amazon ennå - selv om jeg bruker Gift Certificate. Har dog kunnet laste ned smakebiter på bøker


text: New York-oppskrift på krimfritt Oslo - Aftenposten New York gikk fra å være en av verdens farligste byer i 1970- og 80-årene til å bli en av de tryggeste. Politiet har slått knallhardt ned på alle typer kriminalitet. Men hjelper dette i Oslo? Tirsdag pratet Michael Scagnelli om New York-metoden til Oslo-politiet. Men om den vil virke i Norge er det svært delte meninger om. smp-stories-top-widget Økende antall vinningsforbrytelser. Åpent kjøp, salg og bruk av narkotika i sentrum. Uteliggere og tiggere. Da New Yorks nylig avgåtte politisjef, Michael Scagnelli (63), spaserte fra Oslo sentralbanestasjon til Politihuset på Grønland, fikk han et innblikk i hva hans politikolleger i Oslo strever med.–Slik trenger det ikke være. Politiet og politikere må bare bestemme seg, sier Scagnelli og viser til oppryddingen som er gjort på gatene i New York de siste ti årene. Slik mener New York Citys nylig avgåtte politisjef, Michael Scagnelli (63), Oslo kan bli kvitt kriminaliteten:Last ned Adobe Flash Player1. Alle må fotfølgesUteliggere. Narkomane. Småkriminelle. Tiggere. Pushere. Politiet må fotfølge disse gruppene nøye og arrestere dem for hver minste overtredelse av loven. En nulltoleranse for overtredelser må praktiseres. Politiet må ta alle for alt.Teorien er at de små overtredelsene må tas med en gang, før de utvikler seg til større straffbare handlinger. Tar du det lille blir det aldri større. I New York City opplevde innbyggerne aggressive og pågående tiggere for ti år siden. Effekten av nulltoleransen kom umiddelbart.Slik gjøres det i Oslo: Oslo-politiet startet i januar en aksjon for å slå ned på den åpenlyse narkotikaomsetningen. Flere selgere er blitt innbrakt av politiet og har fått bøter, fengselsstraffer eller er kastet ut av landet. Med aksjonen varslet politiet en ny linje der de også skulle slå ned på mindre overtredelser. Tigging er imidlertid lovlig i Norge. Last ned Adobe Flash Player2. Daglig innrapporteringAlt av kriminalitet må registrertes i hvert lille distrikt (precinct) og innrapporteres systematisk daglig til overordnede. Hver måned må politiet sammenligne månedstallene med tilsvarende tall for året før. Tallene må være nedbrytbare på hver enkelt kriminalitetsform (for eksempel: biltyverier, innbrudd, nasking, voldtekt). Tallene må tas aktivt i bruk hele tiden for å finne ut hvor, både geografisk og på hvilken type kriminalitet, politiressursene skal brukes.Slik gjør de det i Oslo: Det er innrapportering fra de som er på patrulje i den enkelte divisjon før en ny gruppe kommer på jobb til hvert skift. Ukentlig innrapportering fra seksjonene til toppledelsen. Rapport hver måned til kriminalstatistikken.3. UtspørringHver uke må politiledelsen ta ut statistikken fra alle distriktene i byen. Ledelsen kaller deretter inn de distriktene som skårer dårligst på statistikken. De må møte til utspørring hvor de må forklare bakgrunnen for de dårlige resultatene. Hensikten med utspørringen er å finne ut hvordan resultatene kan forbedres og motivere til bedre arbeid. Krever at utspørrerne har satt seg godt inn i tallene.Last ned Adobe Flash PlayerSlik gjøres det i Oslo:4. Konkrete strategierInnen for hvert eneste lille kriminalitetsområde (eksempelvis narkotikasalg, drikking på offentlig sted, råkjøring, sykling på rødt lys) må politiet lage helt konkrete strategier og planer for hvordan de skal greie å redusere kriminaliteten. Det må ikke være papirplaner men planer for hvordan politiet faktisk skal gå frem.Slik gjøres det i Oslo: Har konkrete strategier for krimreduksjon på flere områder. For eksempel forsterket innsats mot vinningskriminalitet, med særlig vekt på boliginnbrudd. Et annet eksempel er strategi for bekjempelse av den åpenlyse narkotikaomsetningen.Last ned Adobe Flash Player5. Geografisk oversiktPolitiet må ha et system hvor de kan plotte inn hver enkelthendelse i et geografisk datasystem slik at de kan trykke på én knapp og se hvor kriminaliteten skjer i byen. Disse kartene må oppdateres daglig, med alle hendelser, slik at man kan sette inn politipatruljer der det skjer kriminalitet og utviklingen går i feil retning, og ikke fordele politiet likt over hele byen.Slik gjøres det i Oslo: Alle stasjonene som har et geografisk område de dekker har analyseenheter. Gjennom et geografisk informasjonssystem kan de se hvor ting skjer og hva som skjer hvor, slik at de kan sette inn ressurser der. Ressurser i et område settes inn etter behov og kriminalitetsutvikling. Har også mobile politiposter som er spesielt tenkt til slike oppgaver. Fakta: Oslo


text: Tilgjengelig info for alle Ikke alle kan lese dette... ...men det hjelper godt med symbolstøtte: En introduksjon til å skape tilgjengelighet med symboler Hva er symboler? 1 Symbolspråk 2 Hvordan symboler læres 3 Forskjellige symbolspråk 4 Hvor mye blir symboler brukt? 5 Tilgjengelige Informasjonstjenester 6 Eksempler på tilgjengelig materiale 7 Eksempel: Valgbrosjyre med symboler 8 Offentlig ansvar - lover som gjelder 9 The Sensory Trust 10 Andre prosjekter 11 Nyttig Informasjon 12 Om Widgit Software 13 Om NorMedia 14 Innhold: NorMedia AS / Symboler.no Symboler: Widgit LTD, ved WLS symboler, Mayor Johnson ved PCS symboler. All kopiering og videre distribusjon av innhold må avtales med NorMedia AS. Tilgjengelig info for alle - Hva er symboler? 1 Hva er symboler? Symboler brukes overalt hele tida, fra instrukser om hvordan du bruker et nytt apparat til skilting i flyplasser. Symboler gir umiddelbar informasjon om ting og situasjoner o.a. som vi ellers kanskje ikke ville forstå. Symboler er bilder som brukes til å forklare meningen med ting og gjøre dem enklere å forstå. De kan hjelpe alle med å fokusere på et begrep. Hvem kan symboler hjelpe? Symboler kan hjelpe alle som har vansker med tekst Det er mange mennesker i samfunnet som har vansker med å lese: Barn som lærer å lese Personer med forskjellige spesialundervisningsbehov Personer med dårlig utdanning Personer med kognitiv svikt Utenlandske besøkende som ikke taler det lokale språket Fremmedarbeidere og innvandrere I England finnes det i dag 210.000 med store lærevansker og behov for daglig hjelp for å gjennomføre vanlige oppgaver. Det er 1,2 millioner mennesker som lever på egenhånd som har bruk for støtte (for eksempel i form av symboler). Dette tilsvarer cirka 20.000 mennesker i Norge med store lærevansker og cirka 120.000 som har behov før støtte. (uoffisielle tall) Tilgjengelig info for alle - Symbolspråk 2 Symbolspråk Symboler bidrar til å kommunisere ideer raskt og enkelt. Dette prinsippet er blitt utviklet videre til dagens omfattende symbolspråk, noe som gir langt større støtte enn kun de grunnleggende retnings og sikkerhetsikonene. Illustrere begreper Et symbol kan ganske enkelt illustrere et ord, men det kan gjøre mye mer enn det. Det er en grafisk framstilling av et begrep. Visualisere mening og betydning Symboler kan hjelpe lesere med å se betydningen av ordene. Denne tilnærmingen fungerer med informasjon på alle nivåer, f.eks. for å vise forskjellen på strøm og spenning. Tilgjengelig info for alle - Hvordan symboler læres 3 Hvordan symboler læres De fleste symboler er tydelige og åpenlyse, så lite læring er nødvendig. For mer abstrakte ideer er leseferdighetssymbolene til Widgit dannet ut fra et omforent og gjenkjennelig design. Det gjør det mulig for folk å lære nye symboler på en selvstendig måte. Åpenlyse symboler Strukturerte symboler Tilgjengelig info for alle - Forskjellige symbolspråk 4 Forskjellige symbolspråk Det er to hovedtyper av symbolsett som benyttes i Storbritannia og i Norge (og i andre deler av verden) Widgit Lese og Skrive symboler (WLS - tidligere kjent som Rebus symboler) og Picture Communication Symbols (PCS). WLS symbolene er utformet for å støtte leseferdighet og skriftlig informasjon, som for eksempel dokumentasjon og skilting. Disse symbolene kan man starte med enkle symboler for å så utvikle et helt språk, da fler og fler begreper kommer til språket. Det uvikles nye symboler hele tiden. Ved kjøp av f.eks. SymWriter får man gratis symboloppdateringer hvert år. WLS inneholder også mange nasjonale symboler. WLS egner seg til lese og skrive trening, da det også inneholder abstrakte ord og utrykk. (Se introduksjon til WLS symboler annet sted). PCS er lagd for ansikt til ansikt kommunikasjon, for eksempel til bruk med kommunikasjonshjelpemidler for folk som ikke har tale. Bildene er ofte komplekse og inneholder primært begreper og handlinger fremfor enkelte ord, dette gjør at PCS ikke kan benyttes i alle tekster. Tilgjengelig info for alle - Hvor mye blir symboler brukt? 5 Hvor mye blir symboler brukt? Symboler er blitt brukt i nesten alle spesialskoler siden 1980-tallet og er godt etablert og utbredt. De brukes til å støtte barn med kommunikasjons- og lærevansker. Det forbedrer i sin tur selvtilliten og leseferdighetene. Alle som har deltatt på disse skolene vil være kjent med symboler. Mange voksensentre og tjenesteleverandører bruker også symboler som et viktig hjelpemiddel for å informere. Widgit Lese og Skrive symbolene (WLS) benyttes nå i store deler av Europa, Nord-Amerika og Austral-Asia. WLS databasen er nå (2009) oversatt til mer enn 25 språk. Widgit Lese og Skrive symbolene er i ferd med å bli mer og mer populære i vanlig undervisning, og er kjent for å støtte inkludering og hjelpe lesere som strever. Symbols Inclusion Project (SIP) er et partnerskap mellom Widgit og Warwickshire distriktet, som ser på virkningene av å bruke symboler i vanlige skoler. For mer informasjon om SIP prosjektet, kan du se vår SIP prosjekt informasjon på www.symboler.no eller laste ned pdf utgaven av den samme fra www.normedia.no. Tilgjengelig info for alle - Tilgjengelige Informasjonstjenester 6 Tilgjengelige Informasjonstjenester Hvordan Widgit kan hjelpe Hvis du lager skriftlig informasjon, skilting eller skal bygge et nettsted, kan du øke publikums forståelse betydelig ved å supplere tekstene dine med Widgits Lese og Skrive symboler (WLS). Samtidig vil du handle i tråd med Disability Discrimination Act (DDA - Diskrimineringsloven av 1995). Vi kan hjelpe deg med å velge det beste språket og den beste bruken av relevante symboler. Vi kan samarbeide med deg for å utvikle dine kunnskaper om symboler og tilgjengelighet, og også lage nye symboler for spesifikke prosjekter. Widgit er både interessert i den videre utviklingen av symbolene og i all nyskapende bruk av dem. Her kan du se noen eksempler på tjenestene vi tilbyr. Det er mer informasjon å få via [email protected]. Web innhold Skilting med symboler The Isaac website South Ferrers Leisure Centre Formelle dokumenter Brosjyrer og små informasjonsark Personvern samtykkeerklæring Rett til å klage Opphavsrett og Publiserings veiledning Widgit WLS leseferdighets symboler er beskyttet av opphavsrett, men dette er ikke til hinder for bruken. Vi er opptatt av å hjelpe organisasjoner, etater og andre med å skape kvalitet for de som trenger symboler i hverdagen. Send en e-post til: [email protected] for råd og tillatelser til å bruke WLS symbolene. Tilgjengelig info for alle - Eksempler på tilgjengelig materiale 7 Eksempler på tilgjengelig materiale The Metropolitan Police Authority er opptatt av å fremme handikappedes sosiale rolle og deltakelse. Som del av sitt engasjement har de utviklet en Likhet for funksjonshemmede ordning som aktivt utfordrer diskriminering av funksjonshemmede mennesker. I dette arbeidet har MPA, assistert av Widgit, utstedt en symbolstøttet spørreundersøkelse for å få folks mening om hvordan politiet kan jobbe mer effektivt og rettferdig med funksjonshemmede. Coventry & Warwickshire LSC har produsert Elevstønadspakker for elever fra 14 – 19 år. De er skrevet i tre formater: en symbolstøttet og en fullt symbolisert versjon, og et minihefte som til sammen dekker ulike leseferdigheter. Et årlig spørreskjema er også symbolstøttet. Children's Society Website: www.askability.org.uk Solihull avdelingen av The Children's Society (Barnas Samfunn) besluttet at det var behov for en nettside hvor alt ble presentert i symbolform, slik at barn med lærevansker også kunne få informasjon om aktuelle saker, og for å danne et sentralt forum der barn kan uttrykke meninger og holdninger. Solutions Squared etablerte nettstedet www.askability.org.uk ved å bruke Widgit's elektroniske symboliseringstjeneste Webwide. Tilgjengelig info for alle - Eksempel: Valgbrosjyre med symboler 8 Eksempel: Valgbrosjyre med symboler Her vises et eksempel på en engelsk valgbrosjyre som benytter symboler for å vise hovedpunktene. Dette inkluderer både de som har lese- / skrivevansker og hjelper også de som har engelsk som andre språk. Utdrag av symboliserte oppsummeringer fra Labour partiets valgbrosjyrer i 2005: http://www.labour.org.uk/3367 Tilgjengelig info for alle - Offentlig ansvar - lover som gjelder 9 Offentlig ansvar - lover som gjelder Tilgjengelighet av informasjon er et offentlig ansvar. Det fins lover i en del land. De begynner å bli bedre og dekker større områder enn tidligere. Her kan du lese litt om hvilke lover som finnes i andre land, og til slutt litt om hva som fins av lover i Norge. I Australia kom det lover allerede i 1992 (Disability Discrimination Act 1992). Denne loven sier at alle har samme fundamentale rettigheter og tilgang til arbeid, hus/bolig, utdannelse, sport/fritid, lover, offentlig informasjon, offentlige tjenester, kommunikasjon og transport. Det finnes tilsvarende ordlyd i Canada som i Australia, Ontarians with Disabilities Act fra 2002. Desverre finnes det ikke noen lover som etterforsker, straffer eller forfølger de som ikke følger loven. Det betyr i praksis at loven blir sett på som en anbefaling. Englands Disability Discrimination Act (DDA) av 1995 (revidert i 2005), pålegger alle organisasjoner å sikre at tjenestene de yter til allmennheten også utvides til personer med funksjonshemminger, inkludert de som har problemer med å lese og forstå betydningen av ord. I USA kom det en lovgivning allerede i 1990 (Americans with Disabilities Act of 1990). Denne loven omfatter de samme områdene som i Australia, og i tillegg fjernsynssendinger. På grunn av det amerikanske rettsystem fungerer loven bedre enn i mange andre land, da store selskaper og offentlige institusjoner risikerer søksmål dersom de ikke tilrettelegger godt nok. Grunnleggende omfatter loven: 'Major life activities including, but not limited to, "caring for oneself, performing manual tasks, seeing, hearing, eating, sleeping, walking, standing, lifting, bending, speaking, breathing, learning, reading, concentrating, thinking, communicating, and working" as well as the operation of several specified "major bodily functions". ' (Sitert fra Wikipedia) Pakistan fikk i 2002 en lovgivning (National Policy for Persons with Disablilities 2002), som sier at alle skal ha tilgjengelighet til arbeid, utdannelse, bolig og offentlige tjenester. Lov om tilgjengelighet så livets lys så seint som 16 juni 2008. Siden den er i et tidlig stadium er det for tidlig å si noe om effekten. (Loven trådde i kraft 1.1.2009). Loven omfatter blant annet plikt til universell utforming, bruk av kommunikasjonsteknologi og plikt til individuell tilrettelegging. Loven legger også bevisbyrden over på å bevise at brudd på loven ikke har funnet sted. Det er positivt, da mange av de loven gjelder for ikke har mulighet til å framskaffe bevisbyrden selv. I forhold til bruk av symboler betyr loven at all offentlig informasjon bør symboliseres så informasjonen blir tilgjengelig. Det har vært økende fokus på tilgjengelighet i Norge de siste årene, og nå som det endelig har kommet på plass en lov blir det spennende å se hva framtida vil bringe av økt tilgjengelighet til informasjon for alle symbolbrukere... Tilgjengelig info for alle - The Sensory Trust 10 The Eden Project & National Trust The Sensory Trust markedsfører og benytter inkluderende metoder for å designe og tilrettelegge utendørs anlegg og plasser. De gir råd til organisasjoner og andre om hvordan de kan gjøre informasjonen sin tilgjengelig for alle. Widgit har samarbeidet med The Sensory Trust for å støtte Eden Prosjektet og National Trust med å lage ressurser og skilte med symboler. Se: www.widgit.com/symbols/projects/eden. Tilgjengelig info for alle - Andre prosjekter 11 Online opplæringsspill på BBC TV Skilting i butikkene i Warwick for å vise kundene hva som er tilgjengelig. Sosiale støttetjenester markedsfører jobbmuligheter. Klasserom skilt i Oakwood Special School, Nuneaton. The centre:mk julebudskap presentasjon i Milton Keynes. Surrey County Councils symbolstøttede veiskilt for voksne brukere. Tilgjengelig info for alle - Nyttig Informasjon 12 Andre nettsider med informasjon om symboler Om Widgits Symbol Utviklingsprosjekt - www.widgit.com/widgitrebus SIP Symbol Inkluderingsprosjekt www.widgit.com/sip SymbolWorld - www.symbolworld.org Askability - www.askability.org.uk International Society for AAC - www.isaac-online.org Sensory Trust www.sensorytrust.org.uk DirectGov www.direct.gov.uk/en/DisabledPeople/RightsAndObligations Askloftet www.ask-loftet.no Programvare fra Widgit Software – på norsk ved NorMedia Communicate: SymWriter – www.symboler.no/symwriter Symbol skriveprogram Communicate: In Print – www.symboler.no/paa_trykk Symbol DTP publisher (for trykt materiell) Norske versjoner ved: NorMedia: www.symboler.no www.normedia. Tilgjengelig info for alle - Om Widgit Software 13 Om Widgit Software Grunnleggerne av Widgit har vært pionerer i bruk av symboler for å støtte leseferdighet og kommunikasjon i mer enn 25 år, og har lenge vært blant foregangspersonene i utviklingen av dette feltet. Widgit utgir en rekke programverktøy for å lage symboliserte dokumenter - til bruk både i trykt materiale og på nettet. (Blant annet SymWriter og På Trykk) Widgit's programvare og tjenester er verdens første i sitt slag, og Widgits Lese og Skrive symboler (WLS) er det eneste symbolsettet som er utformet spesielt for lesere med særskilte opplæringsbehov. Widgit tilbyr også en rekke tjenester for å hjelpe organisasjoner med å gjøre informasjonen deres mer tilgjengelig. Les mer på neste side om NorMedia som tilbyr programmer og tjenester i Norge. Tilgjengelig info for alle - Om NorMedia 14 Om NorMedia NorMedia tilbyr flere programmer innenfor symbolbruk. Kort fortalt kan NorMedia som selskap beskrives slik med symboler:


text: Skjønnlitteratur >> spenning >> Krim >> Det lengste strået ISBN 978-82-300-1402-8 – Tortur er som en symfoni, - hadde den ene sagt før han fortsatte. Det du har vært gjennom nå har bare vært første og andre akt. Senere i dag skal vi gjennom tredje, fjerde og femte... Iskald latter og jerndøren som smalt igjen, var det siste han hørte før stemmen døde ut. Kroppen var følelsesløs. Det var en befrielse da smerten gikk over til å bli rent bedøvende. De kunne slå og sparke så mye de ville, han merket ingenting. Kroppen var tom for smerte, den hadde ikke mer å gi. I det fjerne kunne han høre lyden av en tung jerndør som åpnet seg. Raske skritt nærmet seg. Han hørte stemmer, men ikke hva de sa. Alt var bare tåke. Rød tåke som sakte ble mørkere og mørkere. En kraftig hånd ristet i skulderen hans og på nytt lød utydelige stemmer. Han prøvde å spenne musklene, som for å stålsette seg for det som skulle komme. Kroppen lystret ikke, det var ikke krefter igjen. Han ba til Gud om at de måtte få det fort overstått... Et dødsfall i en avkrok av Andesfjellene sparker i gang en intens jakt på verdier for milliarder av kroner. Leseren blir tatt med på en forrykende reise, både i tid og sted. Tilbakeblikk på hendelser under krigsårenes Oslo veves inn i jakten som foregår 70 år senere... Per Christian Berg (født 21.april 1972). Oppvokst og bosatt i Bærum, med kone og to sønner. Han jobber til daglig som vaktmester og miljøarbeider. Dette er hans debutroman.


text: Hot Shot spilleautomat fra Bally - anmeldelse på Casinogevinst.com Det er ikke alle spillutviklerselskap som er opptatt av å ha de flotteste og mest animerte spillene på markedene. Noen av spillutviklerselskapene er mer opptatt av å ha gode klassiske spill som er rett frem på tema med funksjoner som virkelig fungerer og som gjør spillet morsomt å spille. Et av disse selskapene er Bally. Bally har flere ganger vist at det er mulig å skape gode spille uten å måtte legge inn masse animasjoner og 3D effekter. Bally er mer opptatt av klassiske spill som har gode temaer og funksjoner som er med på å gjøre det morsomt for spilleren og fortsette å spille. Dette har nok Bally hatt i baktankene også i Hot Shot. Hot Shot er et spill som har alle mulig fordeler for å bli et spill som spillere virkelig elsker. Oppsettet i Hot Shot må sies å være en blanding av en spilleautomat og en klassisk enarmet banditt. Det er oppsettet som ligner på en spilleautomat, mens det er symbolene i spillet som minner mest om en enarmet banditt. Kombinasjonen fungerer utrolig bra og resultatet er et utrolig bra spill. Som nevnt er Hot Shot en god blanding av en spilleautomat og en enarmet banditt, men grafikken er fortsatt viktig for å få et godt inntrykk ut til spillerne. Bally er ikke opptatt av det aller nyeste innen grafikk, men de holder likevel en god standard, som igjen resulterer i et spill som er behagelig å spille. Bakgrunnen på spillet er utformet til å se ut som flammer og det bringer virkelig varme og stemning til spillet. Øverst på spilleskjermen så har man spillets logo, som er formet i enkle gule bokstaver og er omringet av flammer. Nederst på spilleskjermen så har man spillets knapper, som alle er satt opp på en veldig enkel måte. Rammen rundt hjulene er i en helt enkel gul farge, mens bakgrunnen på selve hjulene er i en hvit farge. Symbolene som spinner rundt på hjulene er store og tydelige, og kommer godt frem på spilleskjermen. Man har symboler som er i form av et gull bjelle, et syvtall som står i flammer, et dollartegn, bar tegnet og jackpotsymbolene. På toppen av hvert av de fem hjulene så finner man logoen for alle de fem jackpottene som er å finne i spillet. Lydbildet er holdt enkelt og klassisk med noen helt enkle musikksnutter underveis i spillet, i tillegg til noen lydeffekter hver gang man vinner en gevinst. Innsatsen i Hot Shot er holdt til det helt enkleste. Det eneste man trenger å tenke på er å sette innsatsen man ønsker å ha per innsatslinje. Totalt så har man 20 innsatslinjer, og hver linje kan ha en innsats på mellom 0,01 euro og opp til 20 euro. Laveste totale innsats ligger derfor på 0,20 euro, mens høyeste totale innsats ligger på 400 euro. Det som er mest originalt med Hot Shot er at det finnes ikke en, ikke to, men hele fem ulike jackpotter å vinne. Det høres kanskje komplisert og innviklet ut, men det er ikke det så fort man forstår hvordan det hele fungerer. Jackpottene blir aktivert i det som kaller game in game, med andre ord, et spill i et spill. På hjulene har man alle de klassiske symbolene, men så har man også noen symboler som skiller seg ut. Det er disse symbolene som ser ut som miniversjoner av enarmede banditter, som kan aktivere jackpottene. Man trenger minst tre slike symboler på hjulene for å aktivere bonusspillet. Når det er gjort vil en miniversjon av hjulene snurre, og hvis man får tre like symboler så vil man få en gevinst. Det er miniatyrhjulene som holder på hver sin jackpot og hver av jackpottene har hver sin unike verdi. På det meste kan man vinne fire millioner euro.